Saxta əlil pensiyası alan direktorla bağlı məsələ qapanmayıb » "Dünya" informasiya agentliyi\nTarix: 24-05-2019, 08:53 | Çap et\nM.Qafarov adına Lerik rayon Siyov kənd orta məktəbinin direktoru Əmirov İlham Əziz oğlunun saxta üsulla əlillik alması barədə məlumat yayılıb.\nBu iddia ilə həmin məktəbin ibtidai sinif müəllimi Əhliman Zeynalov çıxış edib. Müəllim kollektivi və texniki heyət 22 aprel 2019 tarixində İlham Əmirovun II qrup əlil kimi 12.01.2018 tarixindən pensiya aldığından xəbərdar olub. Şikayəti araşdıran Əmək və Əhalinin Sosial Müdafiəsi Nazirliyi məktəb direktorunun əlillik dərəcəsini ləğv edib. Nazirlikdən bildirilib ki, direktorun talassemiya xəstəsi olması haqqında sənədləri Tibbi-Sosial Ekspertiza Komissiyasına göndərilib və komissiya da həmin sənədlər əsasında ona 12.01.2018 tarixindən etibarən II qrup əlillik təyin edib. Ancaq bir müddət öncə məlumatı göndərən səhiyyə müəssisəsi tərəfindən sənəd etibarsız sayıldığı üçün əlillik ləğv edilib.\nQeyd edək ki, direktor ən azı 1 ildən artıq müddət ərzində pensiya alıb, deməli dövlət büdcəsindən bu məqsədlə pul ayrılıb. İndi məsələ həmin vəsaitin necə və kim tərəfindən geri qaytarılacağı, eləcə də direktora saxta əlillik verən şəxslərin necə cəzalandırılacağıdır.\nƏmək və Əhalinin Sosial Müdafiəsi Nazirliyi İlham Əmirov tərəfindən dövlət büdcəsinə dəyən bütün maddi zərərin geri qaytarılacağını açıqlayıb.\nVətəndaşa saxta əlilik sənədi verən səhiyyə müəssisəsi necə, məsuliyyətə cəlb olunacaqmı? Nazirliyinin mətbut katibi Fazil Talıbov Cebhe.info-ya açıqlamasında qanun pozuntusuna yol verən vəzifəli şəxslərin cəzalandırılacağını deyib:\n“Bu, birinci hal deyil. Müxtəlif vaxtlarda yanlış əlillik təyinatlarının aşkar edilməsi istiqamətində müəyyən faktlar ortaya çıxıb. Yanlışlığı aradan qaldırmaq üçün nazirlik direktorla bağlı məlumatı göndərən müəssisəyə məktubla müraciət edib. Məhz həmin müəssisənin müraciətini əsas götürərək nazirlik əlilliyi ləğv edib”.


Tiflisdə Azərbaycan yazıçılarının əsərlərindən ibarət "Müasir Azərbaycan nəsr antologiyası" kitabının təqdimatı keçirilib » ZİM.Az | "ZİYA" İnformasiya Mərkəzi\nTiflisdə Azərbaycan yazıçılarının əsərlərindən ibarət "Müasir Azərbaycan nəsr antologiyası" kitabının təqdimatı keçirilib\nTiflisdə Azərbaycan yazıçılarının əsərlərindən ibarət "Müasir Azərbaycan nəsr antologiyası" kitabının təqdimatı olub.\nZiM.Az saytının Gürcüstan bürosunun məlumatına görə, tədbiri Gürcüstan Yazıçılar Birliyinin sədri Boqatır Arabuli açaraq Gürcüstan-Azərbaycan ədəbi əlaqələrinin daha da möhkəmləndirilməsi yollarından danışıb. O, Gürcüstan Yazıçılar Birliyi nəzdində Tərcümə Mərkəzinin və Azərbaycan bölməsinin yaradılmasının vacibliyini vurğulayıb. O, Azərbaycan və Gürcüstan yazıçılarının əsərlərinin hər iki dilə tərcümə olunması və təbliğinin ədəbi əlaqələrimizin inkişafında mühüm rol oynayacağını vurğulayıb.\nB.Arabuli Qafqaz xalqları arasında mədəniyyət festivalının keçirilməsini də təklif edib: "Bu gün Qafqaz xalqları arasında qəsdən düşünülmüş münaqişələr var. Bundan bizim xalqlarımız əziyyət çəkir. Buna son qoyulmalıdır. Bunun üçün də mədəniyyət festivallarının təşkili olduqca vacibdir".\nTəqdimat Mərasimində çıxış edən Gürcüstanın Baş nazirinin mədəniyyət məsələləri üzrə müşaviri Quram Odişaria antologiyanın əhəmiyyətindən danışıb. Bildirib ki, bu cür kitabların yazılmasına, tərcüməsinə böyük ehtiyac var. O, kitabın hazırlanmasında və ərsəyə gəlməsində göstərdiyi köməkliyə görə Tərcümə Mərkəzinə minnətdarlıq edib.\nTədbirdə Gürcüstan Yazıçılar Birliyinin həmsədri Mağvala Qonaşvili çıxışında dünyada tikilən körpülərin yandırıldığını və ədəbiyyatların tiktiyi körpülərin heç zaman yanmadığını qeyd edib: “Kitab elə körpüdür ki, yandırıla bilməz.” B.Arabulinin tmədəniyyət festivalının keçirilməsi haqqında fikirləri ilə bağlı öz təklifini də bildirib. O, festivalın Tiflisdə deyil, digər Qafqaz şəhərlərində keçirilməyi təklif edib.\nM.Qonaşvili gürcü və Azərbaycan xalqının bir-biri ilə doğma bir xalq olduğunu bildirib: “Mən yarı azərbaycanlıyam, çünki şeirlərim Azərbaycan dilinə tərcümə olunub və Azərbaycan oxucusu məni oxuyub.”\nTəqdimat mərasimində çıxış edən gürcü yazıçısı Zaur Motxeveli Dilarə Əliyeva və Leyla Eradzenin dostluğundan və onların Azərbaycan və gürcü ədəbiyyatına verdiyi töhfələrdən söz açıb.\nTədbirdə Azərbaycanın Gürcüstandakı səfirliyinin məsul əməkdaşı Fəxri Hacıyev ölkələrimiz və xalqlarımız arasındakı dostluq münasibətlərindən danışıb, mədəni əlaqələrimizin inkişafında bu cür tədbirlərin əhəmiyyətinin böyük olduğunu qeyd edib.\nTədbirdə Didube Yazıçılar Xiyabanının direktoru, şair Badri Xutateladze Tiflisdə 8 Azərbaycan yazıçı və ictimai xadimlərin qəbirlərinin və büstlərinin yerləşdiyini bildirib.\nTəqdimat mərasimində digər çıxış edən görkmli gürcü yazıçıları ölkələrimiz arasındakı dostluq və qardaşlıq əlaqələrindən, Gürcüstanda yaşayıb yaratmış azərbaycanlı ədiblərin, mütəfəkkirlərin əsərlərinin əhəmiyyətini söz açıblar.\nTədbirin sonunda GYB-nin sədri B.Arabuli antologiyanın tərcümə olunaraq gürcü oxucularına təqdim olunmasına, eləcə də gürcü yazarların əsərlərinin Azərbaycan dilinə tərcüməsinin təşkilinə görə Azərbaycan Respublikasının Nazirlər Kabineti yanında Tərcümə Mərkəzinin direktoru, yazıçı Afaq Məsudu\nxüsusi fəxri fərmanla təltif edib.\nM.Qonaşvili isə Azərbaycan nümayəndə heyətinin üzvlərinə hədiyyələr təqdim edib.\nTədbirdə Azərbaycanın Gürcüstandakı səfiri Dursun Həsənov və səfirliyin əməkdaşları, Gürcüstan Mədəniyyət və Abidələrin Mühafizəsi Nazirliyinin nümayəndəsi, gürcü və Azərbaycan ziyalıları,yazıçı və şairləri, jurnalistlər iştirak ediblər.\nQeyd edək ki, "Müasir Azərbaycan nəsr antologiyası" kitabının tərcüməçisi, şair İmir Məmmədli, ön sözün müəllifi görkəmli gürcü yazıçısı, Gürcüstanın Baş nazirinin mədəniyyət məsələləri üzrə müşaviri Quram Odişaria, redaktoru Manana Bostoğanaşvilidir.\nKitabda müasir Azərbaycan ədiblərinin 30-a yaxın əsəri tərcumə olunub. Gürcü dilndə nəşr olunan kitabda görkəmli Azərbaycan yazıçılarından İsa Hüseynov, Sabir Əhmədov, İsi Məlikzadə, Yusif Səmədoğlu, Maqsud İbrahimbəyov, Fərman Kərimzadə, Sabir Azəri, Anar, Şahmar, Vaqif Nəsib, Azər Abdulla, Elçin, Mövlud Süleymanlı, Məmməd Oruc, Kamal Abdulla, Afaq Məsud, İmir Məmmədli, Nəriman Əbdülrəhmanlı, Elçin Hüseynbəyli, Yaşar Əliyev, Etimad Başkeçid və başqalarının əsərlərindən nümunələr tərcümə olunub.


Tariyel Vəliyev — Vikipediya\nVəliyev Tariyel Təyyar oğlu — Azərbaycan televiziya rejissoru, Azərbaycan Dövlət Televiziyası "Ədəbi-dram verilişləri" baş redaksiyasının baş rejissoru, Azərbaycan Respublikasının əməkdar incəsənət xadimi, Azərbaycan Dövlət Mədəniyyət və İncəsənət Universitetinin "Televiziya rejissoru" kafedrasının müdiri, professor.\nTariyel Təyyar oğlu Vəliyev\n24 fevral 1944\nİmişli rayonu, Azərbaycan SSR\n24 aprel 2012 (68 yaşında)\nTariyel Vəliyev 24 fevral 1944-cü ildə İmişli rayonunda anadan olmuşdur. Orta təhsilini Bakının 172 saylı məktəbində, ali təhsilini ADMİU-də və LDTMK Akademiyasında almışdır. 1967-ci ildə Azərbaycan Dövlət Teleradio Verilişləri Komitəsində radio rejissoru vəzifəsində işə başlayıb, 1972-ci ildən ömrünün sonuna qədər televiziya rejissoru kimi fəaliyyətini davam etdirmişdir. Bu illər ərzində o bir sıra televiziya tamaşalarının, sənədli filmlərin, dövlət tədbirlərinin, bayram proqramlarının quruluşçu rejissoru olmuşdur. Azərbaycan televiziya məkanında ilk çoxseriyalı televiziya tamaşasının, Aslan Qəhrəmanovun "Səni axtarıram", "Bağışla", "Səndən xəbərsiz" trilogiyasının quruluşçu rejissorudur. Rejissor öncə yalnız 1-ci filmi çəkməyi planlaşdırıb, lakin "Səni axtarıram" efirdə yayımlanandan sonra AzTV-yə çoxsaylı tamaşaçılar ardı-arası kəsilməyən məktublar yazır və beləliklə 2-ci hissə "Bağışla" çəkilir. Eyni hal yenidən baş verir, tamaşaçılar Elçinlə (Yaşar Nuri) Gülnarın (Firəngiz Mütəllimova) qovuşmağını arzulayır. Beləliklə 3-cü hissə "Səndən xəbəriz" çəkilir. Bir-birinin ardınca İsi Məlikzadənin "Qaranquş yuvası", Seyid Hüseynin "Gənclik macərası", Əzizə Əhmədovanın "Pəncərədə işıq", İlyas Əfəndiyevin "Sən həmişə mənimləsən", Mar Bayciyevin "Duel", Anarın "Ötən ilin son gecəsi", "Evləri köndələn yar", Vaqif Səmədoğlunun "Yaşıl eynəkli adam-1" teletamaşalarını çəkib. Bundan başqa Azərbaycan prezidenti Heydər Əliyevin hakimiyyətə gəlməsinin 30 illiyilə bağlı "Xalqa həsr olunmuş ömür" televiziya verişinin, Qurtuluş günü ilə bağlı "Xilas günü", eləcə də "Heydər Əliyev-75", "Əbədiyyət" verilişlərinin, "Ata" klipinin (musiqisi və ifası Niyaməddin Musayevin, sözləri Fikrət Qocanın), Yeni il və Novruz bayram proqramlarının quruluşçu rejissoru olmuşdur.\n1988-ci ildən etibarən həm də pedaqoji fəaliyyətlə məşğul olmuş, Azərbaycan Dövlət Mədəniyyət və İncəsənət Universitetində müəllim, sonradan "Kinoşünaslıq" kafedrasının müdiri kimi fəaliyyət göstərmişdir. Daha sonra universitetdə "Televiziya Rejissoru" kafedrası yaradılır. 2007-ci ildən Tariyel Vəliyev kafedranın müdiri təyin olunur. Ömrünün son günlərinə kimi bu kafedrada çalışıb, professor idi. Tariyel Vəliyev yüksək mədəniyyətə sahib gözəl müəllim-pedaqoq idi. Onun yetişdirdiyi onlarca tələbələr bu gün Azərbaycan teleməkanında müxtəlif kanallarda rejissor, operator, aparıcı, baş rejissor və s. vəzifələrdə çalışırlar.\n6 noyabr 1992-ci ildə Azərbaycan Respublikasının Prezidenti Əbülfəz Elçibəy tərəfindən “Azərbaycan Respublikasının əməkdar incəsənət xadimi” fəxri adına layiq görülüb\nTariyel Vəliyev 24 aprel 2012-ci ildə Bakıda vəfat etmişdir.\nBir gün olmasam... (film, 2012)\nDuel (film, 1995)\nGənclik macərası (film) (tammetrajlı televiziya tamaşası) (AzTV)\nGün keçdi (film, 2012)\nQalalı dağlar (film, 1995)\nLiftçi qız (film, 1966)\nÖtən ilin son gecəsi (film, 1978)\n↑ "Tariyel Vəliyevin xatirəsinə həsr olunmuş tədbir keçiriləcək". 2016-02-25 tarixində orijinalından arxivləşdirilib. İstifadə tarixi: 2016-02-19.\n↑ Səda - Tariyel Vəliyevin Xatirə Gecəsi (25.02.2016)\n↑ T. T. Vəliyevə, S. Q. İbrahimova (Sadıq Elcanlıya) və İ. X. Adıgözəlova Azərbaycan Respublikasının fəxri adlarının verilməsi haqqında Azərbaycan Respublikası Prezidentinin Fərmanı\nИнтервью с Тариэлем Валиевым Arxivləşdirilib 2009-09-05 at the Wayback Machine\nЕсли однажды меня не будет...\nТариэль Валиев: “Телевидение является основной частью моей жизни” Arxivləşdirilib 2009-09-05 at the Wayback Machine\nMənbə — "https://az.wikipedia.org/w/index.php?title=Tariyel_Vəliyev&oldid=6280479"\nLast edited on 12 yanvar 2022, at 12:07\nBu səhifə sonuncu dəfə 12 yanvar 2022 12:07 tarixində redaktə edilib.


Təhsil müəssisələrində Anım Günü ilə bağlı tədbirlər təşkil olunacaq » Aztehsil.com\nXəbərlər / Müəllim / Qəhramanlarımız\nTəhsil müəssisələrində 27 sentyabr – Anım Günü ilə bağlı tədbirlər təşkil ediləcək.\nTəhsil Nazirliyinin Anım Günü ilə bağlı tədbirlər planına əsasən, bütün təhsil müəssisələrində bu günə həsr olunan dərslər keçiriləcək. Nazirlikdən Mektebgushesi.az-a bildirilib ki, həmçinin təhsil müəssisələrində Anım Günü ilə bağlı konfrans, seminar, mühazirə, dəyirmi masa, vebinar, açıq dərslər, ədəbi-bədii kompozisiyalar, foto və rəsm sərgiləri, yaradıcılıq müsabiqələri və intellektual oyunların keçirilməsi planlaşdırılır. Məktəblilər arasında şahmat turnirinin, eləcə də idman növləri üzrə yarışların keçirilməsi nəzərdə tutulur.\nTədbirlər planına təhsil müəssisələrində mütəmadi olaraq Vətən müharibəsi, əsgər və zabitlərimizin şücaəti, Anım və Zəfər günləri ilə bağlı mövzuların ümumi təhsilin məzmununa inteqrasiyası və tədrisinin təşkili, təhsilalanların Vətən Müharibəsi Memorial Kompleksinə, Zəfər Muzeyinə ekskursiyalarının təşkili, şəhidlərin anım günlərinin keçirilməsi, onların məzarlarının ziyarət edilməsi, həyat və mübarizə yolunu əks etdirən videobülletenlərin hazırlanması daxildir. Eləcə də təhsil müəssisələrində Vətən müharibəsində qəhrəmanlıq göstərən əsgər və zabitlər, qazilər, şəhid olmuş əsgər və zabitlərin ailə üzvləri ilə görüşlərin təşkili, şəhidlərin həyat və mübarizə yolunu əks etdirən videoçarxların nümayişi planlaşdırılır.\nMəktəblərdə xüsusi dərslər keçiriləcək


Prezident İlham Əliyev İqtisadi Əməkdaşlıq Təşkilatının baş katibini qəbul edib\nAna səhifə » Qəzetin pdf formatı\t» Prezident İlham Əliyev İqtisadi Əməkdaşlıq Təşkilatının baş katibini qəbul edib\nAzərbaycan Respublikasının Prezidenti İlham Əliyev yanvarın 28-də İqtisadi Əməkdaşlıq Təşkilatının baş katibi Xəlil İbrahim Akçanı qəbul edib.\nDövlətimizin başçısı Azərbaycanın İqtisadi Əməkdaşlıq Təşkilatına üzv dövlətlərlə çox yaxşı ikitərəfli əlaqələrinin, o cümlədən siyasi və iqtisadi əməkdaşlığının əhəmiyyətini vurğulayaraq ölkəmizin bu əməkdaşlığı daha da genişləndirmək niyyətində olduğunu dedi. Azərbaycanın İqtisadi Əməkdaşlıq Təşkilatı ilə fəal əməkdaşlıq etdiyini bildirən Prezident İlham Əliyev təşkilatın iki sammitinin ölkəmizdə keçirilməsinin önəmini qeyd etdi. Dövlətimizin başçısı dünyada iqtisadi çətinliklərin və böhranın hökm sürdüyü bir vaxtda təşkilatın üzv dövlətləri arasında iqtisadi əməkdaşlığın əhəmiyyətli olduğunu dedi. Prezident İlham Əliyev İqtisadi Əməkdaşlıq Təşkilatının baş katibi Xəlil İbrahim Akçanın ölkəmizə səfərinin təşkilatın fəaliyyətinin gələcək planları ilə bağlı müzakirələrin aparılması üçün yaxşı imkan yaradacağına ümidvar olduğunu bildirdi.\nAzərbaycanın İqtisadi Əməkdaşlıq Təşkilatının fəal üzvlərindən biri olduğunu vurğulayan baş katib Xəlil İbrahim Akça rəhbərlik etdiyin təşkilatın ölkəmizdə keçirilən sonuncu sammitini məmnunluqla xatırladı.\nGörüşdə Azərbaycan ilə İqtisadi Əməkdaşlıq Təşkilatı arasında əməkdaşlığın perspektivlərinə dair məsələlər ətrafında fikir mübadiləsi aparıldı.


Sərdar Cəlaloğlu: “Səməd Vurğun üçün “dılğır” deməyim çox gözəl bir sözdür | AZƏRBAYCAN DEMOKRAT PARTİYASI\nSərdar Cəlaloğlu: “Səməd Vurğun üçün “dılğır” deməyim çox gözəl bir sözdür\nADP sədri Sərdar Cəlaloğlunun müsahibəsində xalq şairi Səməd Vurğunun ünvanına təhqiramiz ifadələr işlətməsi cəmiyyətdə birmənalı qarşılanmır. Hətta bir qrup Qazax şair və yazıçısı məsələ ilə bağlı bəyanat verib. Azərbaycan Yazıçılar Birliyi Qazax filialının fəalları bəyanatda xalq şairinə qarşı işlədilən ədəbsiz ifadədən narahat olduqlarını bildiriblər.\n“Xalqın mənəvi pasportu olan bir sənətkara qarşı yönələn ölçü-biçisiz bir hərəkəti pisləyirik. Hesab edirik ki, Sərdar Cəlaloğlunun bu hərəkəti seçkilər öncəsi siyasi sabitliyi pozmağa yönələn və siyasi divident qazanmaq üçün atılmış yanlış bir addımdır. O, bu ifadəsi ilə, yəni xalqın dahi sənətkarını aşağılamaq cəhdi ilə eyni şəkildə Əkrəm Əylisli və onu müdafiə edənlərin mövqeyində dayandığını nümayiş etdirmişdir”, - deyə bəyanatda vurğulanır Bəyanatda bildirilir ki, S.Cəlaloğlu işlətdiyi ifadəyə görə mərhum şairin ruhundan və Azərbaycan xalqından üzr istəməlidir. Bəyanatı beş nəfər imzalayıb.S.Cəlaloğlu isə “Yeni Müsavat”a açıqlamasında deyib ki, o, heç kimdən üzr istəmək fikrində deyil: “Əvvəla, onu deyim ki, həmin intervünü verərkən mən 31 mart soyqırımı ilə bağlı fikirlərimi ifadə etmişəm. Səməd Vurğun 31 mart qırğınını, o boyda hadisəni inqilab kimi, Azərbaycan xalqının azadlıq hərəkatı kimi təsvir edib. Azərbaycan xalqının düşməni Şaumyanı ”baba" adlandırıb. Azərbaycan Demokratik Cümhuriyyətinin banisi Məhəmməd Əmin Rəsulzadəni alçaq, vətən xaini adlandırıb, ona tüpürüb. Bunların müqabilində mən ona “dılğır” demişəm.\nSəməd Vurğunun Azərbaycanın siyasi tarixinin ən böyük şəxsiyyətinə və tariximizin ən böyük hadisəsinə belə düşmən mövqeyində yanaşmasının müqabilində mənim “dılğır” deməyim çox gözəl bir sözdür. “Dılğır” nə deməkdir ki?! “Boş”, “mənasız” deməkdir. İkincisi, mənim Səməd Vurğuna münasibətim birmənalıdır. O, Azərbaycan xalqının yox, sovet dövlətinin şairidir. O, sovet şairidir və sovet dövlətinin bütün tapşırıqlarını olduğu kimi, bircə-bircə yerinə yetirən bir adamdır. Məsələn, uzun illər Ağa Məhəmməd Şah Qacarı xalqımıza qaniçən, yadelli, işğalçı kimi tanıdılıb. Bunu kim edib? “Vaqif” dramında hörmətli Səməd Vurğun. Həmin dövrdə Azərbaycanın böyük yazıçısı Haqverdiyevin “Şah Qacar” adlı faciəsi olub. Hansı ki, o, Şah Qacarın böyük türk oğlu olduğunu, müstəqil, vahid Azərbaycan dövləti yaratmaq istədiyini və Qarabağdakı separatizmin qarşısını almaq üçün hücum etdiyini göstərən əsər yazıb. Amma sovet dönəmində Əbdürrəhim bəy Haqverdiyevin “Şah Qacar” faciəsi qadağan olunub. Əvəzində Səməd Vurğunun “Vaqif” dramı dövlət mükafatına layiq görülüb. İndi mən başa düşmürəm - 31 mart genosiddir, yoxsa inqilab? Biz həmin günü genosid kimi tanıtmaq istəyirik, Səməd Vurğun buna inqilab deyib, azadlıq deyib. Ya gərək indi biz deyək ki, 31 mart genosid deyil və Səməd Vurğun da böyük şairdir, o dəqiq bilir ki, genosid-filan olmayıb. Sən demə, 30 min azərbaycanlının öldürülməsi Azərbaycanın azadlığıdır. Ya da əgər 31 mart qırğınlarına genosid deyiriksə, onda Səməd Vurğunun həmin hadisələri azadlıq mübarizəsi kimi təqdim etməsi böyük cinayətdir. Cinayətkara hələ az söz demişəm və əcəb etmişəm. Heç kəsdən də üzr istəmək fikrim yoxdur. Nə zaman ki, mənim üzr istəməyimi tələb edənlər onun əvəzinə Azərbaycan xalqından üzr istəyər, hökumətin tapşırığı ilə belə əsərlər yazıb uzun illər Azərbaycanın gənc nəsillərini yanlış bir ruhda tərbiyə etdiyini etiraf edərlər, Azərbaycan tarixindən bu qara ləkələri siləcəklərini vəd edərlər, “26-lar” poeması və “Vaqif” dramı qadağan olunar, onda biz olarıq heç-heçə. Səməd Vurğunun Azərbaycan xalqına xəyanət etdiyini doğrudanmı heç kim başa düşmür? Dövlət səviyyəsində bu məsələlər qaldırılmalıdır. Genosidi gizlətməyə xidmət edən, bunu Azərbaycan xalqına düşmən mövqeyi kimi, azadlıq hərəkatı olaraq təqdim etmək, Şaumyana “baba” demək, Rəsulzadəyə alçaq, şəxsiyyətsiz, xain demək necə başa düşülə bilər? Səməd Vurğunun bu fəaliyyətinin qarşılığında mən onun haqqında nə demişəm ki?! 31 mart qırğınını yadıma salanda o qırğına haqq qazandıranların yox, ona biganə qalanların hamısını o cür adlandırıram".


Azərbaycanın Rusiyadakı ən böyük diaspor təşkilatı olan Ümumrusiya Azərbaycanlıları Konqresi (ÜAK) yerləşdiyi ofisindən çıxarılıb. Bu barədə Lent.az-a Moskvadakı mənbələrdən məlumat daxil olub. Mənbənin dediyinə görə, ÜAK hazırda Rusiya paytaxtında yerləşən “Bakı” kinoteatrının 2 kiçik otağına sıcınıb\n“ÜAK son iki ildə ikinci dəfədir ki, ofisindən qovulur. ÜAK-ın ofisi əvvəl Moskvanın mərkəzində, “Svetnoy Bulvar” metrostansiyası yaxınlığında yerləşirdi. İcarə haqqı vaxtında verilmədiyindən Konqresi ofisindən çıxardılar. Daha sonra Moskvanın “Taqanskaya” metrostansiyası yaxınlığına, Verxnaya Radişevskaya, 5 ünvanını köçdülər. Burada isə 6 milyon rubldan (təxminən 95 min dollar) çox borc yarandı. ÜAK-ın ofisinin yerləşdiyi binanın sahibi hələ 1 ay əvvəl onlara ultimatum vermişdi ki, borclar ödənilsin. Amma nəinki ödənildi, əlavə borclar yarandı. Ötən həftə bina sahibi ÜAK-ı qovdu”.\nMənbəmizin dediyinə görə, ÜAK aparatının işçiləri öz hesablarına məzuniyyətə buraxılıb. Aparatın bir neçə işçisi isə “Bakı” kinoteatrının yarıqaranlıq otaqlarına sığınıblar.\nLent.az-ın əməkdaşı məsələyə bağlı ÜAK-ın icraçı direktoru İlqar Hacıyevlə əlaqə saxlayıb. Direktor həqiqətən də ÜAK-ın “Taqanka”dakı binadan çıxarıldığını təsdiqləyib. Bəzi problemlər oldu. Buna görə, oranı tərk etdik. Hazırda müvəqqəti olaraq “Bakı kinoteatrına sığınmışıq” deyə, İlqar Hacıyev bildirdi.\nDiasporla İş üzrə Dövlət Komitəsindən Lent.az-a verilən məlumata görə, ÜAK problemindən və baş verənlərdən xəbərdardırlar. “Məsələ tərəfimizdən araşdırılır, ümid edirik ki, problem öz həllini tapacaq”.\nAzərbaycanın böyük diaspor təşkilatı ofisindən çıxarıldı MİLYON BORC EKSKLÜZİV


Türkan Bayramova: “Lakin əməliyyat zamanı razılığım olmadan borunu kəsib” » www.7GUN.org\nTürkan Bayramova: “Lakin əməliyyat zamanı razılığım olmadan borunu kəsib”\n““German” Hospitalın həkimi Zeynəb Şaqidulinanın səhlənkarlığı nəticəsində mənim həyatım demək olar ki, məhv olub. Mən ana olmaq imkanından məhrum olunmuşam, sağlamlığıma ağır zərər vurulub”.\n7GÜN TV xəbər verir ki, bu şikayətlə “Qafqazinfo”ya həmin xəstəxanada əməliyyat olunmuş Türkan Bayramova müraciət edib. Onun sözlərinə görə, bir müddət öncə hamiləlik zamanı üzləşdiyi problemlərlə əlaqədar “German” Hospital klinikasında fəaliyyət göstərən həkim Zeynəb Şaqidulinaya müraciət edib.\nXəstənin iddiasına əsasən, həkim onu müayinə etdikdən sonra fallopiya borusunda problem olduğunu müəyyən edib, təmizləyəcəyini və bundan sonra rahatlıqla hamilə qala biləcəyini bildirib: “Lakin əməliyyat zamanı razılığım olmadan borunu kəsib. Əməliyyat ötən ilin dekabrın 9-da olub. Əməliyyatdan öncə bütün tələb olunan analizlərdən ve müayinələrdən keçdim. Həkim əməliyyat xərclərinin ilk öncə analizlərlə birlikdə ümumi 1000 manat olacağını bildirmişdi. Lakin əmaliyyat günü müəyyən oldu ki, analizlərə görə, ayrıca 160 manat ödəməliyəm. Əməliyyata görə 900 manat kassaya, 300 manat isə həkimin bank kartına göndərdim. Analizlərin nəticəsinə görə əməliyyat olunmağım üçün bir problem yox idi. Əməliyyat olundum və anesteziyadan ayıldıqdan sonra həkim mənə bildirir ki, borunu kəsib xaric etməli oldular. Səbəb kimi də pis vəziyyətdə olmasını bildirdi. Halbuki mənim buna razılığım olmamışdı. Daha sonra əməliyyat yeri ilə yanaşı sol ayağımda (dizə qədər olan hissə) və cinsi orqanımın bir hissəsində kəskin ağrılar var idi. Həkimə bunu bildirdikdə dedi ki, bu normaldır və keçəcək”.\nVətəndaş deyir ki, ağrılar azalmaq əvəzinə daha da artıb: “Bir həftə sonra tikişləri çıxartmaq üçün xəstəxanaya getdim. Əməliyyatdan sonra yaranan ağrılarım barəsində yenidən həkimə şikayətimi bildirdim. Həkimdən soruşdum ki, əməliyyat zamanı sinirə toxunulma ehtimalı varmı? Buna cavab olaraq həkim bildirdi ki, var və 1 aya keçəcək. Ağrılar dözülməz həddə çatdığına görə 1 həftə sonra yenidən həkimə müraciət etdim. Mənə təqribi 300 manat dəyərində vitamin resepti yazdı və bildirdi ki, bu vitamin kursu bitdikdən sonra keçəcək. Lakin heç bir yaxşılaşma olmadı”.\nTürkan Bayramovanın sözlərinə görə, başqa ginekoloqun müayinəsinə də gedib. Ona əməliyyat videosunu göstərdikdə bildirib ki, əməliyyat zaman lazımsız yerlərə toxunublar: “Zeynəb doktordan xahiş etdim ki, bu fəsadları aradan qaldırmaq üçün mənə yardım etsin. Həkim məni “German” Hospitalda çalışan nevropatoloq müayinəsinə dəvət etdi. Həmin müayinəyə getdikdə otaqların birində elə özünün də iştirakı ilə digər xanım nevropatoloq mənə sadəcə göz ilə baxıb müayinə etdi. Heç bir analiz, ya da MRT-yə göndəriş olmadan mənə soyuqdəymə diaqnozu qoydu. Baxmayaraq, artıq əməliyyatdan 3 ay keçib yaranan fəsadları hələ də aradan qaldıra bilməmişəm. Bu 3 ay ərzində mən xeyli vəsait xərcləmişəm”.\nVətəndaş bildirir ki, məsələ ilə bağlı xəstəxanaya məktub yazıb. Cavab gəlmədiyi üçün baş həkimin qəbuluna da gedib: “Bir gündən sonra onlardan əl çəkməyim üçün mənə əməliyyat pulunu qaytardılar. Təəssüf ki, bu məbləğ mənim problemimi həll etmir. Nevropotoloqlar tərəfindən mənə bildiriblər ki, yazılan müalicələr fəsadları aradan qaldırmasa, gələcək müalicə digər ölkədə olmalıdır. Çünki bizdə belə növ müalicə yoxdur. Zeyneb doktorun yanına getdikdə o bildirdi ki, yalnız 500 manat verə bilər. Əlavə olaraq bildirir ki əməliyyat uğurlu keçib, həmçinin deyir ki, əməliyyatda assistent olduğuna görə biz məhkəməyə müraciət etsək belə ona məhkəmənin heç bir sualı olmayacaq, gedib hara istəsək şikayət edə bilərik. Həmçinin mənə əməliyyata aid sənədlərin nüsxəsini verməkdən imtina ediblər.\nHazırda mən gəzə bilmirəm, əmək qabiliyyətimi itirmişəm. Şəxsi gigiyenamla məşğul ola bilmirəm. Ağrıdan şalvar geyinmək belə olmur. Əməliyyatdan sonra yaranan bu fəsada görə mən hamiləlik planlanması da edə bilmirəm. Çünki fəsadların aradan qaldırmaq üçün yazılan müalicə və dərmanlarla hamiləlik planlamaq olmaz”.\nTürkan Bayramova şikayətlə bağlı prokurorluq orqanlarına da müraciət etdiyini qeyd edib.\nMəsələ ilə bağlı “German” Hospitalın həkimi Zeynəb Şaqidulinanın özü ilə əlaqə saxladıq.\n7GÜN TV xəbər verir ki, həkim açıqlamasında iddialara cavab olaraq bildirdi ki, əməliyyat zamanı pasiyentin icazəsi olmadan heç bir iş aparılmayıb: “Bəli, bu xanım bizim klinikada əməliyyat edilib. Lakin onun razılığı olmadan heç bir proses aparılmayıb. Tək o xanım deyil, ümumiyyətlə bütün əməliyyatlarda pasiyentin razılığı olmalıdır. Biz Türkan Bayramova ilə əməliyyatdan əvvəl danışmışıq və ona izah etmişəm ki, mümkün olsa, boru təmizlənəcək, əgər mümkün olmasa, o zaman kəsilib xaric ediləcək. Onun razılığı ilə əməliyyat həyata keçirilib. Düzdür, sonradan ağrılarının olması ilə bağlı müraciət edib və mən də onu xəstəxanamızın nevroloquna yönləndirdim. Nevroloq bu xanımı tam təmənnasız müayinə edib və müalicə yazıb. Amma əslində bunu biz etməli deyildik. Hətta Türkan Bayramova başqa həkimə müraciət etmişdi, həmin həkim də eyni diaqnozu qoymuşdu. Lakin Türkan xanım özünü elə aparır ki, sanki həyatı təhlükəsi var. Axı belə deyil. Onun sinir sistemi zədələnməyib. Əməliyyatın görüntüləri də var”.\nHəkimin sözlərinə görə, Türkan Bayramovanın təkrar əməliyyata ehtiyacı olsa, bunu icra edə bilərlər: "Lakin o dedi ki, bizə inanmır və müalicəsini başqa yerdə etdirmək istəyir. Dedi ki, buna görə ona pul verək. Həyat yoldaşı da ağlayırdı ki, əməliyyatı etdirmək üçün borc alıb, imkanı yoxdur. Onun əməliyyat pulunu 1200 manat olaraq geri qaytardıq. Ekspertiza da aparılmışdı və məlum olmuşdu ki, əməliyyatda bizim tərəfdən heç bir yalnış olunmayıb. Həyat yoldaşı ilə danışıb yenidən xanımın vəziyyəti ilə maraqlananda mənə dedi ki, xəstəxananın verdiyi pul onun müalicəsinə bəs etmədi. Mən ona kömək məqsədilə pul verəcəyimi dedim. Lakin o mənim verəcəyim pulla kifayətlənmək istəmədi. Məndən 5000 manat pul istədi. Bundan sonra bir də mənə yaxınlaşmayıb. Bu danışıqdan sonra bir daha danışmamışıq.\nBu xanım heç bir sosial şəbəkə hesabında bu məsələ ilə bağlı öz adı ilə heç nə paylaşmır. Tanışları paylaşır. Ayrı-ayrı səhifələrdə bu barədə paylaşımlar edilir, lakin özü etmir. Çünki çox yaxşı bilir ki, haqqımda yalan danışdığına görə mən onu məhkəməyə verəcəyəm”.\nƏlətdə “Kalaşnikov” satmaq istəyən şəxs saxlanılıb - VİDEO


Ədəbiyyatşünas Rüstəm Kamalın doğum günüdür | MANERA.AZ » Manera.Az\nƏdəbiyyatşünas Rüstəm Kamalın doğum günüdür | MANERA.AZ\nBu gün tənqidçi, ədəbiyyatşünas, esseist Rüstəm Kamalın doğum günüdür.\nRustam Kamal - sadəliyi, səmimiyyəti, insanlığı ruhuna hopmuş bir şəxsiyyət. Mən Rüstəm müəllimi ilk yazılarından tanımışdım. Sonra biz manera.az-ın açılışından öncə Rüstəm müəllimdən xeyir-dua almaq üçün görüşmüşdük. Bu zaman onunla geniş söhbətimiz oldu. İlk dəfə o zaman onunla canlı ünsiyyətim.\nBilirsiniz, məncə pis insan ünsiyyət zamanı səni alcaldmağa çalışar, yaxşı insan sənin səviyyənə yenər və sənlə o cür danışar, mükəmməl insan isə səni öz səviyyəsinə qaldırıb da elə danışar sənlə. Biz söhbətimiz əsnasında özümüzü elə rahat, elə böyük hiss edirdik ki, ayrıldıqdan sonra o böyüklük yox oldu bir anlıq. Onda anladım ki, Rüstəm müəllim bizi öz yanına qaldırıb da söhbət edirmiş. Ondan imiş o böyüklük. Sonradan tədbirlərdə qarşılaşdıq bu bəylə. Və şəkillərini çəkir, hər dəfəsində göndərirdim özünə. Bu yaxınlarda Rüstəm müəllimi daha yaxından kəşf etdim. Şəkillər arasında bir şəkli dəydi gözümə.\nBilirsiniz, bəzən insanlar daxilini, gərginliyini, acısının üstünü gülüşləriylə, zarafatlarıyla örtməyə çalışarlar. Hani bəzən yükün o qədər ağır olar ki, daşımağa gücün yetməz. Yaşadıqların yaşından böyük olar bəzən və dizlərini yerə atıb uşaq kimi ağlamaq istəyərsən "Çiyinlərim ağlıyır, çiyinlərim!" deyə. Amma bizi əhatə edən insanlar vardır. Biz onlarla müxtəlif tellərlə bağlıyıq. Bir qolumuza o insanlar, bir qolumuza isə qürurumuz girər. Və heçnə yoxmuş kimi dikələrik ayağa, "Yaxşıyam" kəlməsini yamayarıq dilimizə və hər şeyə inad gülümsəyərik həyata. Çiyinlərimiz, ürəyimiz, kürəyimiz ağlasa belə biz yenə gülümsəyərik. Bu şəkil adamla bunları danışırdı. Rəsmdə bir də danışan gözlər vardı. Gözlərinə diqqət yetirdim. İllərin yorğunluğu vardı o gözlərdə, bir həsrət boylanırdı, yarım qalmış insanlar vardı orda, yarım qalmış sevgilər kimi. Birde illərin daşlaşmış kədəri. Gözünün qırağındaki o qırışların hər birində isə bir romanlıq material yatırdı. O gözlər deyirdi ki, "Siz baxmayın onun belə danışıb gülməsinə, əsib-coşmasına. Əslində çox yuxa adamdı. Xarici görünüşü idmançını xatrlatsa da, kiçik bir uşaq da onu döyə bilər, sözlə. Güclü olduğu qədər də həssas, sözə aciz biridir"- deyirdi o gözlər.\nNə isə, biz bu rəsmlə çox söhbətlər etdik. Bu rəsm məni alıb xəyalımın, düşüncəmin o ot basmış yollarıyla haralara aparmadı ki...\nHə.. az qalsın unutmuşdum. Bir də o gözlər "bu gün doğum günümdür"- dedi.\nMən Rüstəm müəllimi təbrik edirəm, "Əzabın, izdirabların, acıların, uğurların mübarək müəllim!" - deyirəm.\nDoğum gününüz mübarək, həmsöhbətim olan gözlər!\nÇinarə ÖmrayБесплатные шаблоны для 10.5Forex Портал для чайников\nGözlənilməz tənqidçi - Rüstəm Kamal | MANERA.AZ\nŞəhriyar Del Gerani sənin fatihəni oxuyaq? | MANERA.AZ\nXalq artisti Amaliya Pənahovanın doğum günüdür | MANERA.AZ\n"Ədəbiyyat naminə etdiklərin misilsiz bir örnəkdir" - Nəriman Əbdülrəhmanlıya -MANERA\nEkranlarda əbədiləşən ömür


Futboldan ömürlük uzaqlaşdırılan keçmiş oyunçu: “İşin görünməyən tərəfləri var”\nFutboldan ömürlük uzaqlaşdırılan keçmiş oyunçu: “İşin görünməyən tərəfləri var”\n27967 | 2021-04-10 09:37:03\n“Futboldan ömürlük uzaqlaşdırılmağıma dair çıxarılan qərarla bağlı onu deyə bilərəm ki, bu bir az qarışıq məsələdir. İşin görünməyən tərəfləri, anlaşılmaz məsələlər var. Yaxın günlərdə buna aydınlıq gəlsin, daha sonra ətraflı danışa bilərəm”.\nBunu Oxu.Az-a bu gün AFFA İntizam Komitəsi tərəfindən danışılmış oyunlarda iştirakı sübut edildiyi üçün futboldan ömürlük uzaqlaşdırılan sabiq futbolçu Yasin Abbasov deyib.\nO, günahsız olduğunu və məsələnin tezliklə xeyrinə dəyişəcəyinə inandığını bildirib:\n“Yəqin ki, Apellyasiya Arbitraj Tribunalına müraciət edib, məsələdəki qaranlıq məqamlara aydınlıq gətirəcəyəm. Mən artıq beş ildir ki, futboldan kənardayam. Tovuzda biznes sahəsində işləyirəm. Belə baxanda futboldan ömürlük uzaqlaşdırılmağım mənim işimə təsir etmir. Amma təbii ki, buna aydınlıq gətirməyə çalışacağam. Çünki burada adım gedir. Əminəm ki, barəmdə qərar dəyişdiriləcək”.\n2017-ci ildə danışılmış oyunlarda iştirakına görə futboldan uzaqlaşdırılmış millimizin sabiq futbolçusu Cəmşid Məhərrəmov 2019-cu ilin dekabrında buna görə həbs olunmuşdu. Bəs, Y.Abbasov dindirilmək üçün hüquq mühafizə orqanlarına çağırılıbmı? Təqsirləndirilən şəxs sualımıza belə cavab verdi:\n“Baş Prokurorluğa bu məsələ ilə bağlı çağırılmamışam”.\nQeyd edək ki, Yasin Əsədov “Turan”, “Standard” (Sumqayıt), “Simurq” (Zaqatala), “Sumqayıt” və AZAL klublarında oynayıb. O daha sonra “C” kateqoriyalı məşqçi lisenziyası alaraq “Turan Tovuz” komandasının aşağı yaş qruplarında işləyib.\n"Fənərbağça" 7 futbolçusu ilə vidalaşır


Abşeron rayonunda ictimai nəqliyyatda tibbi maskadan istifadə etməyən şəxslər cərimələniblər VİDEO - AZƏRTAC – Azərbaycan Dövlət İnformasiya Agentliyi\nAbşeron rayonunda ictimai nəqliyyatda tibbi maskadan istifadə etməyən şəxslər cərimələniblər VİDEO\nDaxili İşlər Nazirliyinin mətbuat xidmətindən AZƏRTAC-a bildiriblər ki, tədbir zamanı ictimai nəqliyyatdan istifadə edən sərnişinlərlə izahedici söhbətlər aparılıb. İctimai nəqliyyat vasitələrində tibbi maskadan istifadə etməyən sərnişinlər və sürücülər polis əməkdaşları tərəfindən müəyyənləşdiriliblər. Tibbi maskadan istifadə etməyən şəxslər avtobuslardan düşürülüb, onlar barəsində inzibati tənbeh tədbirləri görülüb.\nHəmçinin profilaktik tədbir zamanı fəaliyyətinə icazə verilən obyektlərdə sanitar-karantin qaydalarına əmək etməyən şəxslər müəyyən edilib və onlar barəsində qanunla nəzərdə tutulan qaydada inzibati tənbeh tədbiri görülüb. Mağazalara tibbi maskasız daxil olan alıcılar, həmçinin tibbi maskalardan düzgün istifadə etməyən şəxslər polislər tərəfindən cərimələniblər. İnsanların sıx toplaşdıqları yerlərdə virusun yayılma ehtimalı artdığından polis əməkdaşları tərəfindən həmin məkanlar nəzarətdə saxlanılıb. Qeyd edilən yerlərdə insanlar arasında ara məsafəsinin saxlanılması təşkil olunub. Sumqayıtda keçirilən profilaktik tədbir zamanı sanitar-karantin qaydalarını pozan 30-a yaxın sürücü və sərnişin barəsində protokol tərtib edilib.\nAbşeron rayonu ərazisində COVID-19 infeksiyasının yayılmasının qarşının alınması istiqamətinə profilaktik tədbirlər mütəmadi olaraq həyata keçiriləcək.\nAZERTAG.AZ :Abşeron rayonunda ictimai nəqliyyatda tibbi maskadan istifadə etməyən şəxslər cərimələniblər VİDEO


Qənirə Paşayeva Asiya Parlament Assambleyasında Xocalı Soyqırımını tanımaqla bağlı çağırış etdi\n2 Dekabr 2014 18:00\nMillət vəkili Qənirə Paşayeva Asiya Parlament Assambleyasında çıxış edərək üzv ölkələri Xocalı soyqırımını tanımağa çağırıb.\nAsiya Parlament Assambleyasının Pakistanda keçirilən 7-ci Plenar Sessiyasında çıxış edən millət vəkili Qənirə Paşayeva Ermənistanın Azərbaycanın 20 faiz torpaqlarını işğal edərək,\nİşğal etdiyi torpaqlarda törətdiyi soyqırım barədə geniş çıxış edərək məlumatlar verib. Görmək istəyən hər birinizə Xocalı Soyqırımı ilə bağlı video və sənədli filmləri, o dəhşətli görüntüləri təqdim edə bilərəm deyən millət vəkili Qənirə Paşayeva Xocalı Soyqırımının 23-cü ildönümünün yaxınlaşdığını və bu soyqırımı törədənlərin Ermənistanda olduğunu və hələ də ədalət qarşısında cavab vermədiyini vurğulayaraq Assambleyaya və üzv ölkələrə Xocalı Soyqırımı ilə bağlı çağırış da səsləndirib.\nO deyib:” Ermənistan Silahlı Qüvvələri Azərbaycanın Xocalı şəhərində dinc insanlara, azərbaycanlılara qarşı soyqırım həyata keçirib və bir şəhəri yer üzündən siliblər. Bu gün Xocalı şəhərinin yerində tamamilə dağıdılmış bir şəhər görə bilərsiniz. Ümumiyyətlə isə Azərbaycan torpaqlarının işğalı zamanı 20 mindən çox azərbaycanlı Ermənistan tərəfindən qətlə yetirilib.\nMən Dağlıq Qarabağ problemi məsələsində hər zaman ədalətin yanında olan Pakistan dövlətinə və Parlamentinə Xocalı Soyqırımını tanıyan və kəskin pisləyən sənədlərin, qərarların qəbulu üçün ailə üzvləri soyqırıma məruz qalan Xocalılar və bütün azərbaycanlılar, insanlığın yanında olan hər kəs adından təşəkkürümü bildirirəm. Həmin dəhşətli soyqırım zamanı çox az sayda azərbaycanlı böyük çətinliklərlə qaçaraq xilas ola bilmişdi və ailə üzvləri soyqırıma məruz qalan həmin insanlar da 20 ildən artıqdır ki, öz evlərinə dönə bilmirlər. Biz inanırıq ki, ədalətin yanında olan və dünyada bir daha bu cür insanlıq əlehinə cinayət olmasın deyən insanlar və ölkələr Xocalı Soyqırımı ilə bağlı Pakistan parlamentinin və bu istiqamətdə qərarlar qəbul edən digər dövlətlərin ədaləti, insan haqlarını müdafiə edən qərarlarını dəstəkləyəcəklər və bu soyqırımı törədənlərin ədalət qarşısında cavab verməsi, Xocalıların öz evlərinə dönə bilməsi istiqamətində səylərini daha da artıracaqlar. Çünki Xocalıda Soyqırıma məruz qalan insanlar azərbaycanlı və müsəlman olmaqla bərabər insan idilər və biz harada, kim tərəfindən törədilməsindən asılı olmayaraq hər zaman bu cür insanlıq əleyhinə cinayətləri kəskinliklə pisləməli, bu cür cinayətləri törədənlərin isə ədalət qarşısında cavab vermələri üçün birgə səylərimizi daha da gücləndirməliyik. Dünyanın daha yaxşı gələcəyi üçün məhz bu cür çalışmalıyıq. Biz ümid edirik ki, siz Xocalıların sizə olan çağırışlarına həssas yanaşacaq, onların ağrı və acılarını daha dərindən anlayaraq ciddi addımlar atacaqsınız ”.


İdeya yüklü zərrəciklər və ya sənətin modulyasiyası » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nİdeya yüklü zərrəciklər və ya sənətin modulyasiyası\n19 May 2014, 09:05 1112\nRixard Vaqnerin “Tannhäuser” operası və Leyla Əliyevanın “Ürək” şeiri\nRəsm və musiqi elə yaradıcılıq sahələridir ki, həmişə məni heyran edib; rəssamlara və bəstəkarlara həsrətlə baxmışam. Həsrətlə, çünki nə peşəkar rəssamam, nə musiqiçi, amma ikisini də çox sevirəm və onlar mənim fikirlərimə qanad verir. Xüsusən, həqiqi sənət əsəri görəndə biganə qalmaq olmur və qələm özü dilə gəlir.\nBu günlərdə «youtube»da Leyla Əliyevanın “Ürək” şeirini dinlədim. Əslində bu sadəcə şeir olmayıb, rəsmlərlə müşayiət olunan mürəkkəb bir kompozisiya idi. Müəllif öz ideyasını daha düzgün çatdıra bilmək üçün iki sənətin sinxron duetini təqdim edir, şeir və rəsm bir-birini tamamlayırdı.\nÜmumiyyətlə, şairə xanımın yaradıcılığını yaxından izləyirəm. İstər rəsmləri olsun, istər şeirləri. Ona görə də, hətta xəstə ürəyin də, əgər ürəkdirsə, eşqlə doludursa, sərtləşmiş, qəddarlaşmış dünyaya meydan oxuması, azadlığa can atması artıq mənə tanış obraz idi:\nBurax məni, bacararam,\nŞikəst olmuş döyüntünü dəyişərəm.\nBu şeir sanki mənim təəssürat və düşüncələrimi dolub-daşıran son damla oldu və yazmaq qərarına gəldim. Amma hiss elədim ki, məndən qabaq kimsə bu hissləri artıq səsləndirib, həm də möhtəşəm bir üsulla – musiqinin dili ilə. Bədahətən yaranan assosiasiya, yadıma ilk düşən Vaqner oldu. Bəli, qarşımda dahi alman bəstəkarı Rixard Vaqnerin musiqisi canlandı. Və mən həqiqətin bu iki təzahürü arasında müqayisə aparmalı oldum. Niyə məhz Vaqner?\nFəlsəfənin musiqisi və ya musiqinin fəlsəfəsi\nVaqneri mənə ilk dəfə Nitsşe tanıdıb. Onun “Kazus Vaqner”ini oxuyanda iki bəstəkarın – Vaqner və Bizenin müqayisəsi məni düşündürsə də, üzərində xüsusi dayanmamışdım. Doğrusu, bu qarşılaşdırma, Nitsşenin alman xalqı üzərində xüsusi təsiri olan Vaqner musiqisinə ayrıca diqqət ayırması məni maraqlandırmışdı, amma heç cür vaxt tapıb bütünlüklə Vaqner musiqisinin sehrinə düşə bilmirdim. Nəhayət, bu imkan əlimə düşdü.\nVaqneri dinləyə-dinləyə belə bir həqiqət də açıldı mənim üçün. Bir var, sənət gözəl bir dünyanın tərənnümçüsüdür; bu əsərə baxan, yaxud dinləyən gedir o gözəl aləmə, işıqlanır, ilhamlanır, təmizlənir. Sənə hansı isə ülvi bir həqiqəti anladır. Lap Leonardo da Vinçinin əsərləri, yaxud bizim “Segah” kimi. Bu gözəlliyi sənə bəxş etdiyinə görə Allaha şükürlər deyirsən, onu duya bildiyin üçün özünlə fəxr edirsən. Bir dünya duyğu!\nRəssamın və ya bəstəkarın səviyyəsindən, keçirdiyi hisslərdən asılı olaraq bu, ülvi dini hisslər də ola bilər, hansı isə şəxsi bir duyğunun tərənnümü də. Bizenin “Karmen”i, Monenin “Təəssürat. Dan yeri”, yaxud Nizaminin “Sənsiz”i, Götenin “Gənc Verterin iztirabları” kimi. Bir ürəyin necə qüdrətə sahib olmasına şahid olursan! Bir hiss üzərində qurulmuş möhtəşəm bir sənət əsəri.\nBir də var, sənət sənə səni tanıdır, sanki sənin iç dünyanın hansı isə bir gizli guşəsini açır və sən özünü görürsən. Necə varsan eləcə! Hətta özündən də gizlətdiyin Mən-i çıxardır qarşına. Qarşına çıxan bir canavar da ola bilər, bir mələk də. Sən qarşındakının dumduru gözlərini də görə bilərsən, dünyaya qıcanmış dişlərini də.\nBunu anlayandan sonra Nitsşenin Vaqnerə münasibətini də anladım. Nitsşe Vaqnerin musiqisində özünü görürdü – öz heybətli gözlərini, səssiz bağırtısını eşidirdi və dəhşət içərisində diksinirdi. Buna görə də o, Vaqneri özünün xəstəliyi kimi təsvir edir və musiqisini tək kəlmə ilə “özünüaşma” adlandırırdı.\n“Fizikadan məlum olduğuna görə, səs dalğaları tez söndüyünə görə çox uzaqdan eşitmək mümkün olmur. Görmək olur, eşitmək olmur. Həm də işıq böyük sürətlə yayıldığı halda, səs yavaş gedir və tez sönür. Ona görə də, səsi uzağa daşı¬maq üçün onu işıq (elektromaqnit) dalğalarına yükləyirlər (mo¬dulyasiya)”. Fəlsəfədə də eyni problem var. Əbu Turxan deyir ki, “Ağıl yumrudur, istiqaməti yoxdur. Sevgi və nifrətin isə istiqaməti var. Ona görə də ağlı bunlardan birinə yükləmək lazımdır”.\nBəli, ideya özü gedə bilmir, getsə də uzaq məsafəni qət edə bilmir. Ona görə də sənətkar onu rəngə, yaxud sözə yükləyir ki, daha geniş yayıla bilsin. Bunlar fərqli ideyalar ola bilər: milli, dini, ümumbəşəri. Beləcə ideyalar ünvanına çatdırılır. Sənətkarın dahiliyi həm ideyanı, həm də onu yüklədiyi “vasitəni” – musiqini, yaxud rəngi düzgün, harmonik seçməsindədir. Bir də baxırsan ideya zəifdir, amma vasitəsi möhtəşəmdir. Belə olan halda, yadda qalan vasitə olur. “Şelkunçik” kimi, impressionistlərin tabloları kimi. Əslində, burada əsl məqsəd düşündürmək yox, təəssürat yaratmaqdır.\nBir də görürsən, ideya güclüdür, amma vasitənin gücü çatmır. Onda sənətkar bütün yaradıcılığını bu ideyanın “xidmətinə” verir. Kantın transsendental nəzəriyyəsi kimi. Bəzən də böyük bir ideyanı parçalayıb hissə-hissə yükləyirlər. Məsələn, Taqorun hər bir aforizmində bütöv bir fəlsəfə var. Ona görə də, Kantın fəlsəfəsini iri bir kristala, Taqorun fəlsəfəsini nadir incilərdən ibarət boyunbağına bənzətmək olar.\nİstər fəlsəfədə olsun, istərsə də sənətdə: yalnız yüksək ideya bədii vasitələrə “yüklənərək” böyük zaman və məkan məsafələrini qət edə bilir. Bəşəri düşündürən, inandıran və bununla da onun varlığını təmin edən həmin ideyalar tarix boyu ayrı-ayrı vasitələrlə modulyasiya edilib gələcəyə çatdırılıb. Bir vasitənin gücü tükənəndə, yaxud zamanın tələbləri ilə ayaqlaşa bilməyəndə yeni vasitə tapılıb. Bu, gah musiqi olub, gah tablo; gah poeziya olub, gah fəlsəfə. Vaqnerin musiqisi bəşər tarixi boyu car çəkilən ideyanın yükləndiyi bir sənətdir. Səni düşündürən, çalxalayan, silkələyən ideyanı – azadlığı, həm də ruhun azadlığını! Leyla Əliyevanın şeirlərində və rəsmlərində də məhz həmin “yüklü zərrəcikləri”, həmin missiyanı sezdiyimə görə, Vaqnerlə assosiasiya yarandı. Bəli, fərqli zaman və məkan çərçivəsində yaranan iki sənət nümunəsi arasında açıq-aşkar bir doğmalıq, yaxınlıq hiss etdim: hər ikisi öz dövrünün insanını, daha doğrusu, insanın faciəsini təqdim edir. Sadəcə biri musiqi ilə, digəri söz və rənglərlə.\n“Zəncirlənmiş ürəyin azadlığı”\nLeyla Əliyevanın “Ürək” şeiri sanki Vaqnerin “Tannhäuser”inin şərhidir, səslənməsidir. “Ürək” sanki bu əsərin lirik müstəvidə librettosu, müasir dövrdə yeni ampluada doğuluşudur.\nVaqnerin Tanhauzeri sevgi ilahəsi Veneranın yanında məskunlaşıb. Təmtəraqlı bir sarayda, zaman-məkan fövqündə, cənnət kefi görən bu adəm övladı öz insanlığını dərk elədiyinə görə Yer üçün darıxır və qüssə çəkir, Veneradan onu azadlığa – Yerə qaytarmağı xahiş edir.\nLeyla Əliyeva deyir:\n“Məni azadlığa burax”, –\nDeyə mənə yalvarırsan.\nAmma qapını açmaram,\nAxı sınağa dözməzsən.\nBəli, bu dünyanın sınaqları çox ağırdır, bir könülün çəkəcəyi yük deyil, hələ bu könül sevgi üçün yaranıbsa! Nə dəhşətli bir paradoks! Azadlığını ürəyində dəfn etməli olan bir insanın nə böyük faciəsi! Venera Tanhauzeri onun mənsub olduğu dünyadan qoruyur. “Ürək” sinədə qorunduğu kimi:\nAncaq qəfəsdə güclüsən,\nAzadlıqda könül məhv olur.\nAzadlığı qəfəsi qədər olan, amma könül quşu sonsuzluğa qədər uçan bir insanın faciəsi! Tanhauzer ancaq sadəcə bir eşq üçün deyil, daha ali hisslər üçün yarandığını – ürəyinin Müqəddəs Məryəmdə olduğunu deyəndə bu zər-zibalı, qayğısız sevgi təbəssümlü saraydan qurtula bilir və... Yerin qarğaşasında, lənətlənmiş insanların arasında məhv olur. Axı, “qaranlıq dünyanın axmaq sınaqları, sərt ürəklərin qaranlıqları” hər ürək üçün deyil. Bunun üçün ürək başqa cür yoğrulmalı, başqa cür vurmalı, başqa hava udmalıdır.\nDüzdür, Vaqnerin əsərləri əsasən bəşəriyyətin əfsanəvi faciələrinə həsr edilib. Lakin unutmaq olmaz ki, Vaqner öz dövrünün övladı, öz zəmanəsinin “vasitəçisi” idi. XIX əsrin axırları var-dövlət hərisliyinin, asiliyin artdığı, insanların müqəddəslik hisslərindən uzaqlaşdıqları, ən ülvi arzulara belə xəyanət edə biləcəyi və bununla da özünü məhvə düçar etdiyi bir dövr idi. Bu, dövrün faciəsi idi.\nHələ o vaxt Bayron dövrün azad ruhunu tərənnüm edərək yazırdı:\nAzad düşüncəli ədəbi Ruh, –\nAzadlıq, sən zindanda daha nurlusan!\nBayronun “düşüncə hüquqsuz kölədə doğulur”, – sözləri sanki öz dövrünün canlı bir portretidir. İnsan və ətraf mühit, cəmiyyət, insan və öz Mən-i arasında gedən mübarizə romantik notlar üzərində çox qala bilmədi. Cəmiyyətin düşdüyü vəziyyətin də, ruh və müqəddəslik duyğusuna yaranan inkarçı münasibətin də mənbəyi insan özü idi, yəni mövcud qaranlıqda insan daha böyük bir qara qüvvəyə çevrilmişdi. Düşünmək olar ki, öz faciəsini bu qədər düşünən insan yəqin ki, bir çıxış yolu tapıb. Amma XXI əsrdə Leyla Əliyevanın təsvir etdiyi ürək XIX əsrin kölə ürəyindən çoxmu fərqlənir:\nAğlama, əziz ürəyim,\nSən köləlikdə zəncirlərlə qorunursan.\nYəni sənətin qoyduğu ümümbəşəri problemlər bütün zamanlar üçündür.\nVaqnerin operalarını bir-birinin yanına düzəndə bu bəşəriyyətin faciəsinin xəritəsini görmək mümkündür. Leyla Əliyevanın şeirlərinə, “Beyin” heykəlinə və digər rəsmlərinə baxanda isə sanki bu faciələri, ədalətsizlikləri əsrlər boyu qoruya-qoruya, uda-uda yaşamalı olan həmin insanı görürsən qarşında: qana dönmüş ürəyini parçalamaq, içinə yığılmış hirsi-hikkəni qovmaq, yalnız ədalətsizlik üçün irəliləyən zamanı durdurmaq istəyən insanı. Bu insan məkanın, zamanın, şəraitin ağır yükü altında əzilir, bədəni arzular qəbirisanlığına çevrilib. Bu insanın həyat deyib yaşadığı şey əslində ölümdür. Bir tək ürəyində od, istək qalıb, amma artıq qara əllər ora da soxulmağa başlayıb. Bu insan heç olmasa, “çoxdan döyünməyən” bu yazıq ürəyini qoruyur; çünki azadlıq bir tək orada qalıb. Bəli, yüklənən, düşüncələrlə dolub-partlayan ürək artıq ürək olmur, soyuq düşüncənin köləsinə çevrilir. Əslində “Beyin” heykəli ilə Leyla Əliyeva artıq bu mesajı vermişdi, xəbərdarlıq eləmişdi. O, “hisslərin ağıl üzərində qələbəsini” daşın üzərində həkk eləməyə çalışır. Amma burada daha bir vacib mesaj da səslənir: istər ağlın hökmran olsun, istər hisslərin, “əsas odur, laqeyd insan qalmasın”.\nVaqnerin “Nibelunqların üzüyü” operasında Yer üzündə bu qədər ədalətsizliyə rəvac verən tanrılar odda yanır. Axı, Yaradan öz yaratdığını, Tanrı öz bəndəsini qorumalıdır. Amma insanların törətdikləri haqsızlıqlar o dərəcəyə çatıb ki, artıq insanlar qəlblərindəki tanrılarını qorumağa çalışırlar.\nSonluq və ya sonun təsviri\nBu xaos dolu, işıqları öləziyən dünyamızda hadisələr o qədər sürətlənib ki, ötüb keçən ideya yüklü zərrəcikləri vaxtında tutmaq mümkün olmur və bunun hesabını bəşəriyyət ödəyir – öz faciəsi ilə, itirdiyi azadlığı, sönən könül işığı ilə. Sənətkarlar, mütəfəkkirlər haray çəkir, həyəcan təbili çalırlar ki, eşqlə, müqəddəslik duyğusu ilə dolu ürəklər daha çox olsun. Ürək öz Yaradanına olan böyük imanı sığdırıb gəzdirir. Ona görə də xarabalığa çevrilmiş bir bədən, bir düşüncə “həmişəlik itirməmək qorxusu ilə əlində möhkəm-möhkəm sıxdığı ürəyinə” güvənir, nəyin bahasına olursa-olsun, onu qorumağa çalışır. Çünki bilir ki, xilası yenə də bu ağ-qara dünyanın yeganə rəngi olan bu qana boyanmış kiçik varlıqdadır.


Ölkəmiz 2-ci Avropa oyunları çərçivəsində Minskdə açılan sərgidə təmsil olunur - Olimpiya Idman NövləriOlimpiya Idman Növləri\nÖlkəmiz 2-ci Avropa oyunları çərçivəsində Minskdə açılan sərgidə təmsil olunur\n7 iyun 2019 / 11:27 Baxış sayı: 397\nBakı-2015 ilk Avropa oyunları zamanı Azərbaycan heykəltəraşları tərəfindən müxtəlif idman növlərinə aid yaradılan heykəllər Belarusda “İdman – yüksək incəsənət” sərgisində nümayiş olunur. Allsport.az saytı xəbər verir ki, 2-ci qitə oyunları çərçivəsində təşkil olunan tədbir iyunun 6-da Minskdə açılıb.\nSərgi Belarus mədəniyyət nazirliyinin və müasir incəsənət milli muzeyinin “Avropa oyunları – Avropa incəsənəti” adlı genişmiqyaslı layihənin tərkib hissəsidir. Tədbirdə Almaniya, Belarus, Böyük Britaniya, İspaniya, Litva, Polşa, Rusiya və digər ölkələrin fotoqraf və rəssamları ilə yanaşı, Heydər Əliyev fondunun dəstəyi ilə Azərbaycandan rəssam və heykəltəraşların da əsərləri yer alıb.\nMinsk sakinlərinə və şəhərin qonaqlarına idman mövzusunu mədəni, tarixi və sosial kontekstdə əks etdirən əsərlərdən – arxiv fotoları və müasir fotoqrafiya layihələrindən, plakatlar, videomateriallar və heykəltəraşlıq nümunələrindən ibarət ekspozisiya təqdim olunur.\n“İdman – yüksək incəsənət” sərgisi avqustun 4-dək davam edəcək. Xatırladaq ki, 2-ci Avropa oyunları iyunun 21-30-da keçiriləcək. Yarışın mədəniyyət proqramına isə mayın 1-dən start verilib.


25-04-2019 23:53 - Oxu24.com - Mədəniyyət 27\nOxu24.com xəbər verir ki, olaya etiraz edənlərdən biri də Bakı Metropoliteni" QSC-nin mətbuat xidmətinin keçmiş rəhbəri Nəsimi Paşayev olub. Aktiv sosial şəbəkə istifadəçisi kimi tanınan Nəsimi Paşayev etiraz olaraq aşağıdakı statusu hesabından yazıb:\n"Qala divarlarının ətrafında obyekt tikən sahibkar!\nBelə görünür ki, pulunuz və digər imkanlarınız çoxdur, genişdir. Elə isə tariximizə rəhm eləyin. Obyekti başqa yerdə tikdirin. İnanıram ki, bu imkanla hətta hansısa nazirliyin binasını sökdürüb yerində obyekt tiksəniz kimsə "gözün üstə qaşın var" deməyəcək. Necə ki, hazırda demirlər. Niyə tarixi məhv etməyə cəhd edirsiniz? Lap elə deyək niyə tarixi divarı öz obyektinizin arxasında gizlədirsiniz?\n"İçərişəhər" Dövlət Tarix-Memarlıq Qoruğunun mühafizə (bufer) zonasının xüsusi hüquqi rejimi haqqında Əsasnamə"sinin 4-cü " İnşaat-təmir işlərinin aparılması" haqqında bəndində deyilir: Zonanın ərazisində Qoruğun qala divarlarının, dünya və ölkə əhəmiyyətli abidələrin qarşısında yeni bina və tikililərin inşası qadağandır!\nƏgər bu cümlələr doğrudursa, onda hüquq-mühafizə orqanları hara baxır?"\nAktyorun "26 ildir rayonlardan gələn 4 milyon insanlar Bakını pis günə qoyurlar. 26 ildir bakılılar zülm çəkir" şərhləri narazılıqla qarşılanıb.\n25-apr, 2019 164\n25-04-2019 19:45 - Milli.az - Mədəniyyət\n25-04-2019 13:11 - Milli.az - Mədəniyyət\nMüğənni Afəti pul yağışına tutdular - Video\n25-04-2019 10:14 - Minval.info - Mədəniyyət\nMinval.info xəbər verir ki, Rusiyada toy məclisinə dəvət edilən müğənni sosial media hesabında həmin restorandan maraqlı görüntülər paylaşıb. Görüntülər sosial şəbəkə istifadəçiləri tərəfindən birmənalı qarşılanmayıb.


thumb_up 145 thumb_down 5 visibility2796\nHürriyət Azərbaycan xəbər verir ki, başsağlığında qeyd olunub:\n“Qardaş Türkiyədə baş vermiş zəlzələdə həlak olanların ailələrinə və yaxınlarına dərin hüznlə başsağlığı verir və yaralılara Allahdan şəfa diləyirik. Azərbaycan qardaş Türkiyə xalqının kədərini bölüşür, hər zaman onunla birlikdədir və hər cür yardım göstərməyə hazırdır”.\nXatırladaq ki, ötən gecə Türkiyənin Elazığ və Malayta əyalətlərində 6.8 bal gücündə zəlzələ baş verib. Yeraltı təkanların episentri Elazığın Sivrice rayonunda yerləşib. Hadisə nəticəsində 21 nəfər ölüb, 1030 nəfər isə xəsarət alıb. Daha bir yeraltı təkan isə yerli vaxtla saat 09:00 radələrində qeydə alınıb. Ölən və yaralananların sayının artacağı istisna edilmir.Oxu.Az


Şəkərli diabet xəstələrinə pompalar tətbiq olunacaq\nŞəkərli diabet xəstələrinə pompalar tətbiq olunacaq\nAzərbaycanda ilk dəfə olaraq şəkərli diabetdən əziyyət çəkən uşaqlara insulinin vurulmasında xüsusi cihazlardan, pompalardan istifadə olunacaq. İlkin mərhələdə 90 ədəd pompalar 3-18 yaş arası 90 nəfər uşaq üçün nəzərdə tutulmuşdur. Dövlət hesabına Səhiyyə Nazirliyinin İnnovasiya və Təchizat Mərkəzi tərəfindən alınaraq, mərkəzləşmiş formada Respublika Endokrinoloji Mərkəzinə təqdim olunana pompalar uşaqlara dövlət hesabına tətbiq ediləcək.\nPompa insulinin yeridilmə metodudur və bunun adi insulinin vurulmasından bir sıra fərqli cəhətləri vardır. Belə ki, pompa vasitəsilə daha fizioloji olaraq insulin yeridilir. Digər insulin preparatları isə 12 saatdan 24 saata kimi təsirə malikdir və bu, stabil olaraq orqanizm tərəfindən qəbul olunur. Amma insulin pompası ilə bazal insulinin günün istənilən vaxtında vurulması, mütləq miqdarı kənardan proqramlaşdirilir. Pompada verilən proqrama əsasən insulin bədənə yeridilir. Bu da şəkəri daha düzgün kompensasiya etməyə imkan verir. İkinci tərəfdən də qida insulini lazım olanda bu proqram vasitəsilə orqanizmə yeridilir və ora əlavə olaraq insulin atılır. Pompada ultraqısa və yaxud qısa təsirli insulin istifadə olunur. Onun da iynəsi 3 gündən bir dəyişilir. Digər insulin yeridilmə metodunda (insulin preparatlarının infuziyasında) gündə 1-2 dəfə bazal insulin, xəstənin yediyi qidaya uyğun 3-4 dəfə qida insulin vurulur. Amma yeni metodda insulin iynəsi bir də dəri altına yeridilir, şunur vasitəsilə pompayla əlaqələndirilir və 3 gündən bir dəyişilir. İnsulin iynəsi dərialtına düşən müxtəlif nahiyələrdə yerləşdirilir və şunur vasitəsilə pompa ilə əlaqələndirilir. Pompanın işində insulin rezervuarı olur və bu, proqrama uyğun olaraq uşaqlara insulin yeridilir.\nŞəkərli diabetdən əziyyət çəkən uşaqlarda pompaların tətbiqində xüsusi meyarlar nəzərdə tutulacaq. Bunlara yaş həddi, müəyyən təlimlər keçmiş . özünü idarə edə bilən, süd çağı sindromu olan, kompensasiyası yaxşı getməyən yeniyetmə dövründə olan uşaqlar və.s.kimi meyarlar nəzərdə tutulacaq.


Daşınar əmlakın sığortası ilə bağlı böyük çatışmazlıqlar\nXəyal Məmmədxanlı: “Maarifləndirmə işinin zəif olması, sahibkarların səhlənkarlığı, prosesin icbarı olmaması iş adamlarını daşınar əmlaklarını sığorta etdirməkdən vaz keçməyə sövq edir”\nAraşdırmalar göstərir ki, bu gün sahibkar hər ay 200-2000 manat arası icarə haqqı ödəməyə hazırdır, amma ay ərzində təxminən 7,5 manat ödəməklə bütövlükdə daşınar əmlakını sığorta etdirmək mexanizmindən istifadə etmir. Halbuki fövqəladə hallarda, yanğın zamanı dəymiş ziyanın ödənilməsi baxımından daşınar əmlakın sığortalanması məsələsi olduqca mühümdür. Əks halda, sahibkar özünə nə qədər ziyan dəyməsinə baxmayaraq, onu kompensasiya edə bilməyəcək. Belədə daşınar əmlakı sığortalamamaqla sahibkar ilk növbədə özünə zərər vurmuş olur.\nSəbəb nədir və məsələ necə həllini tapmalıdır?\nSığorta məsələləri üzrə ekspert Xəyal Məmmədxanlının fikrincə, sahibkarların daşınar əmlaklarını sığorta etmək mexanizmindən yararlanmamalarında əsas səbəb prosesin icbari olmamasıdır: “İcarə haqları adətən, məcburi olduğundan sahibkar bilir ki, onu ödəməsə, bundan yayınsa, yaratdığı müəssisə və yaxud dükanını işlədə bilməyəcək. Amma daşınar əmlakın sığortası məcburi olmadığından sahibkarlar əksər hallarda heç nə olmaz məntiqilə yaşayaraq, onu sığortalamaqdan vaz keçirlər”.\nEkspert düşünür ki, burada sahibkarların da günahı vardır: “Bir çox hallarda isə sahibkar hətta istəsə də belə, daşınar əmlakını sığortalaya bilmir. Problem odur ki, əksər sahibkarların daşınar əmlaklarının ümumiyyətlə rəsmi uçotu yoxdur. Sahibkardan risqi qiymətləndirmək üçün qiymət və maya dəyərilə birlikdə dükanda nəyin olduğu təqdim etməyi rica etdikdə, bu məlumatları da onlardan almaq demək olar ki, mümkünsüzdür”.\nHeç kimə sirr deyil ki, hər hansı bir işdə maarifləndirmə prosesi olduqca mühüm rol oynayır. Yəni hər hansı bir işin irəli getməsi üçün ciddi maarifləndirməyə də ehtiyac vardır. Ancaq sığorta məsələsində maarifləndirmə, məlumatlandırmanın səviyyəsi hələ də aşağı olaraq qalır. Həmsöhbətimiz də bununla razılaşaraq qeyd etdi ki, yaranmış tendensiyada sığorta şirkətlərinin maarifləndirmə sahəsində zəif iş aparmaları da öz sözünü deyir: “Onların əksəriyyəti avtomobillərin icbari sığortasının arxasınca düşüb, amma əmlak və sahibkarlarla bağlı demək olar ki, normal iş aparmır. İkinci bir problem isə odur ki, daşınmaz əmlakın sığortası məsələsində təəssüf ki, elektronlaşma baş tutmayıb. Yəni əksər sığorta müqavilələri hələ də kağız üzərində qalmaqdadır. Bu kimi süründürməçilik prosesi də belədə bir çox hallarda işin ləngiməsinə səbəb olur. Bütün hallarda problemin kökündə əksər sahibkarların sığorta vasitəsilə əmlaklarının qorunması mexanizmindən ya xəbərlərinin olmaması, ya da ona etibar etməmələri dayanır. Bu məsələ prosesdə özünü açıq-aydın şəkildə göstərir. Digər tərəfdən, sahibkarlar əksər hallarda öz əmlaklarının siyahısını hansısa sığorta şirkətinə verməklə sonradan həmin məlumatlardan başqalarının xəbər tutmasından əsassız şəkildə qorxurlar. Daşınar əmlakı sığorta etməməklə sahibkar bir çox hallarda fövqəladə vəziyyətdə öz malını kompensasiya edə bilmir. Yəni bu fonda sahibkarın əmlakı yanaraq məhv olsa da, ortada heç bir kompensasiya olmadığından o dəymiş ziyanı ödəyə bilmir”.\nX. Məmmədxanlı düşünür ki, problemin həllində sahibkarlıq fəaliyyətinin şəffaf olması olduqca mühüm amildir: “Daşınmaz əmlakla bağlı problemin tək həlli var. Yəni daşınmaz əmlak qanunla icbaridir. Bu proses məcburi şəkildə olmalıdır. Düşünürəm ki, normal nəzarət mexanizmi qoymaq lazımdır. İkinci bir tərəfdən, maarifləndirmə işləri aparmaq lazımdır ki, sahibkarlar sığortaya həvəslə cəlb olunsunlar. Daşınar əmlaka gəldikdə, ilk növbədə sahibkarlar öz işlərini təhlükəsizlik standart və qaydalarına uyğun şəkildə qurmalıdır. Müəssisələri və mağazalarda bütün texniki təhlükəsizlik, yanğından mühafizə qaydalarına əməl etməlidirlər.\nƏn əsası isə fəaliyyətlətləri şəffaf olmalıdır. Yəni gətirib mağazalarda satdıqları malların hamısı rəsmi olaraq Azərbaycana gətirilən olmalı, onların bəyannaməsi, real qiyməti olmalıdır. Çamadanla Çin və Türkiyədən mal gətirib satırsa, onun sığortası demək olar ki, qeyri-mümkündür”.


Naxçıvanda çörəklə imtahan....\nMüsavat Partiyası Şahbuz rayon təşkilatının sədri Məmmədqulu Əliyev noyabr ayının 22-dən aclıq aksiyasına başlayıb.\nBu haqda AzadlıqRadiosuna onun özü məlumat verib. Məmmədqulu Əliyev bu addımı oğlu Hafiz Əliyevin və özünün işdən çıxarılmasına etiraz olaraq atdığını bildirir. Təşkilat sədri oğlunun və özünün işdən çıxarılmasını müxalif fikirli olmasıyla bağlayır:\n«BUNLARIN MƏQSƏDİ MƏNİ VƏ AİLƏMİ ÇÖRƏKLƏ İMTAHANA ÇƏKMƏKDİ...»\n«Seçkidən bir gün sonra oğlum Hafiz Əliyevi müəllimlikdən azad ediblər. Noyabr ayının 10-dan da məni dərsə buraxmırlar. Səbəbi isə mənim müsavatçı olmağım, digər oğlum Əliyev Ceyhunun seçkilərdə müstəqil müşahidəçi kimi iştirak etməsidir. İki ildən artıqdır ki, təzyiq altındayıq. Təhsil şöbəsinin müdiri deyir ki, mənlik deyil. İcra hakiminə xəbər göndərmişəm. Məmurlar bir-birinin üstünə atırlar. Hara müraciət edəcəyimi bilmirəm. Bizi süründürürlər, bizə əzab-əziyyət verirlər. Bunların məqsədi məni və ailəmi çörəklə imtahana çəkməkdi. Heç orta əsrlərdə də bu metoddan istifadə etməyiblər. Bunu Allah da qəbul etməz. Nə yerə sığar, nə göyə».\nMəmmədqulu Əliyev aclıq aksiyasına başlamasını başqa çarəsi qalmadığı ilə izah edir:\n«Hüquqlarım bərpa olunana qədər bütün vasitələrdən istifadə edəcəyəm».\nMəsələyə münasibət öyrənmək üçün Şahbuz rayon təhsil şöbəsinin müdiri Tarverdi Qurbanovla telefon əlaqəsi saxladıq. Suallarımızı dinləyən şöbə müdiri AzadlıqRadiosuna cavab verə bilməyəcəyini bildirdi.\nŞahbuz rayon İcra Hakimiyyətindən də eyni cavabı aldıq.\nNaxçıvan Muxtar Respublikasının Bakıdakı daimi nümayəndəsi Həsən Hacıyev isə baş verənləri müxalifətçiliklə və seçkilərlə bağlamağı düzgün hesab etmir:\n«NAXÇIVANDA BƏYƏM MÜSAVATÇI AZDI?...»\n«Gedib səhv eləyirlər, başqa xoşagəlməz hadisələr törədirlər sonra bunu seçkilərlə bağlayırlar. Naxçıvanda bəyəm müsavatçı azdı? Neyləyirlər onlara? Kim sakit aparır özünü nə deyirlər ona. Seçkilərdən də sonra kim özünü yaxşı aparmasa, qanun qarşısında cavab verməlidir».\nSeçkilərin Monitorinqi və Demokratiyanın Tədrisi mərkəzinin icraçı direktoru Bəşir Süleymanlı isə seçkidən sonra müxalifətçilərə təzyiqlərlə bağlı onlara da şikayət gəldiyini deyir :\n«Ölkədə insanlara göstərmək istəyirlər ki, gələn seçkilərdə ictimai fəallıq göstərsəniz, sizi də eyni aqibət gözləyir. İstənilən halda, həmin adam məhkəməyə müraciət etməlidir. Seçki dövründə ictimai fəallıq edənlərə xüsusi cəza üsulları tətbiq edilir. Bunlardan biri də işdənçıxarılma və hədə-qorxu gəlib həbs etməkdi».\nMəmmədqulu Əliyev isə hələ ki, Bakıya gəlib səfirlik və beynəlxalq təşkilatlara müraciət etmək fikrində olduğunu bildirir.\nNaxçıvan parlamentinin tərkibi müəyyənləşib


[b]“Bakıdakı atmosferdən zövq alıram” - Nona Qaprindaşvili[/b]\n“Bakıdakı atmosferdən zövq alıram” - Nona Qaprindaşvili\n“Bakıda sonuncu dəfə 1 il əvvəl olmuşam. Həmin vaxt burada şahmat üzrə Dünya Kuboku keçirilirdi. Olimpiadadan zövq almaq üçün yenidən məmuniyyətlə Azərbaycan paytaxtına gəldim”. Apasport.az saytının məlumatına görə, bunu sabiq dünya çempionu Nona Qaprindaşvili deyib.\nGürcüstanlı mütəxəssis 42-ci Ümumdünya Şahmat Olimpiadasında VI turun görüşlərini izləyib. “Kristal Zal”ın sərgi salonuna da baxmağa imkan tapan Qaprindaşvili 2 ildən sonra Batumidə keçiriləcək Olimpiadının stendinə tamaşa edib.\nBakıdakı yarışla bağlı ilkin təəssüratlarını bölüşən keçmiş dünya çempionu bildirib ki, iştirakçılar üçün hansısa çətinlikdən söhbət gedə bilməz: “Bakıda Olimpiadanın yüksək səviyyədə təşkil olunacağına şübhə yox idi. Şərait əladı, Olimpiadanın oyun zalı möhtəşəmdi. Buradakı atmosferdən zövq alıram”.\nBakı Şahmat Olimpiadasının mətbuat xidmətinin suallarını cavablandıran Qaprindaşvili Gürcüstanın qadınlardan ibarət yığmasının çıxışını da dəyərləndirib: “Turnirin startında onlar gözlənilmədən Filippinə uduzdular. Bu məğlubiyyət anlaşılmaz idi. İstənilən halda, millimizin Olimpiadada medallar uğrunda mübarizə aparacağını düşünürəm”.\nQaprindaşvili qeyd edib ki, Batumidə baş tutacaq növbəti Olimpiadanı səbirsizliklə gözləyirlər: “Batumi dəniz sahilində yerləşən və əla infrastruktura malik şəhərdi. Olimpiadaya hazırlıq yaxşı təşkil olunacaq, oyun zalı ilə bağlı da heç bir problem yoxdu. Olimpiadaya yüksək səviyyədə hazırlaşmaq üçün hələ 2 ilimiz var”.


ÜMUMİ TARİXİ ARAYIŞLAR / XARİCİ SİYASƏT / Azərbaycan - Avropa\nAzərbaycan Respublikasının Prezidenti Heydər Əliyevin Norveçə rəsmi səfəri (24-27 aprel 1996-cı il)\nNorveçlə qarşılıqlı əlaqələrin inkişaf etdirilməsi Azərbaycanın dünya birliyinə inteqrasiyasını sürətləndirən amillərdən biri kimi diqqəti cəlb edir. Hər iki ölkənin neft istehsalına malik olması bir çox sahələrdə maraqların vəhdət təşkil etməsilə müşahidə edilir. Bu ölkə ilə qarşılıqlı əlaqələrin formalaşaraq inkişafı da əsasən bu amillə bağlıdır.\n24 – 27 aprel 1996-cı ildə Azərbaycan Respublikasının Prezidenti Heydər Əliyev Norveçə səfər edib, Baş nazir Q.Brundtland, Stortinqin sədri K.Qrendal, Xarici İşlər naziri B.Qodal və Energetika və Sənaye naziri Y.Stoltenberq ilə görüşlər keçirib.\nBu görüşlərin nəticəsi kimi «Azərbaycan və Norveç arasında dostluq və əməkdaşlıq haqqında saziş» və eləcə də, imzalanmış digər sənədlər ölkələr arasında qarşılıqlı əlaqələrin hüquqi-normativ bazasını genişləndirib. Bu sənədlərin imzalanması iki neft ölkəsi arasında münasibətlərin rəsmi hüquqi-diplomatik əsası qoyulub.\nSənədlərin imzalanması mərasimindən sonrakı bəyanatında Azərbaycan Respublikasının Prezidenti Heydər Əliyev qeyd edib: «Apardığımız danışıqlar və indi imzaladığımız sənədlər Norveç-Azərbaycan əlaqələrinin gələcək inkişafı üçün böyük bir mərhələdir və bu, Azərbaycan Respublikası, xalqımız üçün tarixi bir hadisədir.»\nHəmin səfər zamanı keçirilmiş görüşdə Norveçin Baş naziri Q.Brundtland bəyan edib ki, onun ölkəsi Azərbaycanın ərazi bütövlüyünü dəstəkləyir və Ermənistan-Azərbaycan, Dağlıq Qarabağ münaqişəsinin ATƏT çərçivəsində həll olunmasına tərəfdardır. Bununla bağlı sülhməramlı qüvvələrin yaradılacağı təqdirdə Norveç burada iştirak edəcəkdir.\nHəmçinin aprelin 24-də Heydər Əliyev Baş nazir Q. Brundtlandla görüşündə qeyd edib ki, Ermənistan-Azərbaycan münaqişəsinin sülh yolu ilə həlli istiqamətində görülən işlərdən bəhs edərkən bildirmək istəyirəm ki, ATƏT-in üzvü olan ölkələrin dövlət və hökumət başçılarının Budapeşt zirvə toplantısında xanım Brundtlandın da fəal iştirakı ilə qəbul olunmuş qərardan sonra Minsk qrupu çərçivəsində, böyük dövlətlərin vasitəçiliyi ilə danışıqlar aparmağa və birbaşa dialoqlara başlamağa imkan xeyli artıb.\nSəfəri zamanı iki ölkə arasında iqtisadi əlaqələrin inkişafında müstəsna əhəmiyyəti olan aşağıdakı sənədlər imzalanıb:\n1. «Azərbaycan Respublikası və Norveç Krallığı arasında ikiqat vergiyə cəlb etməyə yol verilməməsi, gəlirlərə və kapitala görə vergilərin ödənilməsindən yayınmanın qarşısının alınması haqqında Konvensiya». Oslo, 24 aprel 1996\n2. «Azərbaycan Respublikası Hökuməti və Norveç Sənaye və Energetika Nazirliyi arasında energetika sahəsində əməkdaşlıq haqqında Memorandumun (21 noyabr 1994-cü ildə Bakıda imzalanan) həyata keçirilməsinə dair Protokol».\nSəfər çərçivəsində Heydər Əliyev Stavanger şəhərinə olub və «Statoyl» şirkətinin Prezidenti Harl Norvinq ilə görüşüb. Heydər Əliyevin Harl Norvinq ilə görüşündə Norveç Dövlət Neft Şirkəti («Statoyl») ilə Azərbaycan Respublikası Dövlət Neft Şirkəti (ARDNŞ) arasında Azərbaycanın karbohidrogen ehtiyatlarını dünya bazarına çatdıracaq neft (Bakı-Tbilisi-Ceyhan) və qaz (Bakı-Tbilisi-Ərzurum) kəmərlərinin inşasında da tərəfdaş kimi iştirak etməsini nəzərdə tutan sənəd imzalanıb. 25 aprel 1996-cı ildə «Statoyl» şirkətinin Azərbaycan prezidentinin şərəfinə verdiyi rəsmi ziyafətdə Azərbaycan Respublikasının Prezidenti Heydər Əliyev bildirib: «Statoyl» şirkəti Azərbaycan dövlət müstəqilliyinə nail olduqdan sonra ölkəmizlə iqtisadi əməkdaşlıq etmək istəyən dünyanın böyük şirkətlərindən respublikamıza birincilər sırasında gələn şirkətidir. Bunların hamısı Norveç-Azərbaycan əlaqələrinin, Norveç-Azərbaycan dostluğunun yaranması üçün çox böyük kömək olmuşdur.»\nAzərbaycan Respublikasının Prezidenti Heydər Əliyev aprelin 25-də Osloda mətbuat konfransında Norveç - Azərbaycan əlaqələrinin gələcək inkişafında bu səfərin əhəmiyyətli olacağını bildirib və mətbuat nümayəndələrinin suallarını cavablandırıb.\nNorveç dövləti ilə qarşılıqlı əlaqələrin inkişaf etdirilməsi sahəsində Azərbaycan Respublikası Prezidenti Heydər Əliyevin rəsmi səfəri Azərbaycan xarici siyasətinin uğurlu səhifələrindən biridir.


DİN-in Mətbuat Xidmətinin Şəki regional qrupundan yenixeber.org-a verilən məlumata görə, daxil olmuş müraciət əsasında keçirilmiş əməliyyat-axtarış və istintaq tədbirləri nəticəsində cinayət əməlini törətməkdə şübhəli bilinən, zərərçəkmişin həmkəndlisi Ruslan Mahmudov saxlanılıb. Araşdırma zamanı həmin şəxsin yanvar-fevral ayları ərzində Çarhan kəndi ərazisində daha 6 evdən oğurluq etdiyi məlum olub. Belə ki, R.Mahmudovun ev sahiblərinin evdə olmamasından istifadə edərək həmin ünvanlara daxil olduğu, ümumi dəyəri 5000 manata yaxın olan müxtəlif məişət əşyaları və elektrik kabelini oğurladığı müəyyən edilib. O, oğurladığı əşyaların bir qismini satıb, digərləri isə polis əməkdaşları tərəfindən aşkar edilərək maddi sübut kimi götürülüb.\nTarix: 04-03-2021 15:15\nQubada -evlərdən oğurluq edən gənc saxlanılıb\nİsmayıllıda evlərdən oğurluq edən -keçmiş məhkum saxlanılıb\nŞəkidə - evdən qızıl oğurlayan şəxs saxlanılıb\nƏvvəlki oğru - yenə eyni əməllə saxlanıldı


Mətbəx üçün bilməniz gərəkıənlər » DADLI.Az - Dadlı Reseptlər, Tort Reseptləri, Asan Yemek Reseptleri\nMətbəx üçün bilməniz gərəkıənlər\nReseptin məlumatları Baxış sayı: 1524\nTarix : 5.12.2017, 22:00\n1. Soba torbasında toyuq bişirərkən; vəsaitləri doldurduğunuz soba torbasının üzərinə bir neçə dəlik açın. Beləcə daha tez və yaxşı bişər. Ayrıca soba torbasının içərisinə bir neçə diş sarımsaq qoysanız ləzzətinə doyum olmaz.\n2. Qozların qabıqlarını asanca aça bilmək üçün onları bir gecə duzlu suyun içərisində gözlədin. Beləcə içləri də dağılmayacaq.\n3. Unlarınızın böcəklənməməsi üçün, un qabının içərisinə bir ədəd dəfnə yarpağı qoyun.\nEtiketlər: torbasının, Beləcə, içərisinə, suyun, içərisində, duzlu, asanca, bilmək, onları, gözlədin, dağılmayacaq, dəfnə, yarpağı, qoyun, qabının, böcəklənməməsi, qabıqlarını, Unlarınızın, içləri, olmaz\nHər bir qadının bilməsi gərək\nŞüşələri silərkən suyun içərisinə bir neçə damcı\nUnun içinə bir neçə dəfnə yarpağı qoymaqla


Word-də bir şəkil necə əkmək olar - Faydalı məsləhətlər - 2021\nMS Word-də sənədlərlə işləyərkən yalnız mətnlə deyil, həm də şəkillərlə qarşılaşırsınız. Word-də mətni formatlamaq üçün bir çox imkan var, onu həcmli, rəngli edə, fon seçə, kölgə əlavə edə və s. Ancaq Word'in mətn redaktoru olmasına baxmayaraq, qrafik obyektləri düzəltmək üçün bir neçə funksiyaya malikdir.\nSaytda bir görüntüyü Word-də necə fırladacağınıza dair məqalə var. Açıq sənəddə bir şəkil istəsəniz və ya qrafik redaktorunda düzəltməlisinizsə, onda Word-dən bir şəkli necə saxlayacağını oxuyun.\nİndi MS Word-də bir sənədə daxil edilmiş bir şəklin necə kəsiləcəyini anlayacağıq. Həm də bir fotoşəkil və ya bir ekran görüntüsü ola bilər. Word 2010-da göstərəcəm, amma redaktorun 2007, 2013 və ya 2016 versiyasını quraşdırmısınızsa bu tövsiyələr də uyğundur.\nBunu etmək üçün sol siçan düyməsini vuraraq üzərinə vurun. "Rəsmlərlə işləmə" nişanı - "Format" açılacaqdır. "Ölçü" qrupunda "Bitki" düyməsinə var, sözün altındakı oxu vurun.\nAçılan siyahıda bir neçə seçim olacaq. Ən sadə - əkin. Bu maddəyə vurun.\nBundan sonra kənarlarda qara markerlər görünəcəkdir. Onları hərəkət etdirərək ehtiyacınız olduğu kimi əkə bilərsiniz.\nTənzimləri qorumaq və kəsmək üçün, məsələn yuxarıdan və aşağıdan bərabər şəkildə Ctrl düyməsini basıb yuxarı üzün ortasında yerləşən qara markeri mərkəzə köçürün.\nMüvafiq olaraq, hər şey sağa və sola eyni şəkildə edilir - Ctrl-i tutub bu üzlərin birində yerləşən qara markerlə hərəkət edir.\nCtrl düyməsini basıb künc işarələrindən birini çəksəniz, şəkil hər tərəfdən eyni şəkildə kəsiləcəkdir.\nKəsmə rejimindən çıxmaq və kontur boyunca qara işarələri çıxarmaq üçün "Esc" düyməsini basın və ya sənəd səhifəsindəki hər hansı bir yerə vurun.\nBir fiqurun konturu boyunca bir şəkil kəsmək\nBu, yalnız standart şəkildə deyil, həm də müvafiq siyahıda olan hər hansı bir rəqəm üçün edilə bilər.\nObyekti seçin və "Bitki" - "Formaya əkin." Sonra siyahıdakı rəqəmlərdən birini seçin və üzərinə vurun.\nTəsvir belə bir qeyri-standart bir görünüşə çevriləcəkdir.\nBir görüntünün kəsilmiş hissələrini çıxarmaq\nLazımsız hissələri sildikdən sonra onlar hissənin səhifəsindən yox olmur, sadəcə sənəd səhifəsində görünmür. Ancaq bir obyekti seçsəniz və "Bitki" düyməsini basarsanız, orijinal şəklində nə olduğunu yenidən görə bilərsiniz.\nSəndən başqa heç kimin mənbəyini görməməsi üçün lazımsız hissələrdən yaxa qurtarmaq, yəni silmək lazımdır.\nBu aşağıdakı kimi edilir. "Rəsmlərlə işləmə" sekmesine keçmək üçün bir şəkil üzərinə iki dəfə vurun. "Dəyişdir" qrupunda "Şəkilləri sıxışdır" düyməsini vurun.\nBelə bir pəncərə açılacaqdır. İçindəki "Yalnız bu şəkilə müraciət et" və "Şəkillərin kəsilmiş sahələrini silmək" yanındakı qutuları seçin və "Tamam" düyməsini basın.\nSənəddə bir neçə şəkil kəsmisinizsə, bütün şəkillər üçün bu hərəkəti yerinə yetirmək üçün "Yalnız bu şəkilə müraciət et" qutusuna bir işarə qoymaq lazım deyil.\nİndi şəkili yenidən kəsməyə çalışdığınızda, müvafiq düyməni basdıqdan sonra orijinal şəklində göstərilməyəcəkdir.\nBir şəkil kəsmədən boyutlandırın\nWord sənədinə daxil edilmiş şəkillərin ölçüsü sadəcə sizə uyğun gəlmirsə, onda əkin tək seçim deyil. Onları sadəcə ölçüsünü dəyişə bilərsiniz.\nBu, siçan ilə vurduğunuz halda kontur boyunca görünən markerlərin köməyi ilə edilir. Ölçüsünü dəyişdirərkən, aspekt nisbətini qorumaq üçün Ctrl düyməsini basıb saxlamağı unutmayın.\nMüəyyən bir boy və genişlikdə bir şəkil çəkmək lazımdırsa, onu seçin və "Rəsmlərlə işləmə" sekmesine gedin. Ölçü qrupunda müvafiq sahələrdə tələb olunan dəyərləri göstərin.\nDiqqət yetirin ki, məsələn, hündürlüyü dəyişdirərək eni dəyəri də dəyişəcəkdir. Bunun səbəbi, standart parametrlərdə nisbətləri saxlamaq seçimi seçilmişdir. Bunu çıxarmaq üçün "Ölçü" qrupunun adının sağındakı kiçik oxu vurun.\nSonrakı, "Ölçək" bölməsində, "Asılıq nisbətini saxla" sahəsindən işarəni çıxarın və "Tamam" düyməsini basın.\nİndi tərəflərin ölçülərini ehtiyacınız qədər təyin edə bilərsiniz.\nWord 2010-da ekran görüntüləri\nEkran şəkli çəkmək üçün nişanı vurun Daxil edin (Qutu) və bölmədə Şəkillər (Şəkillər) komandanı seçin Ekran görüntüsü (Snapshot). Bir menyu açılacaq Mövcud Windows Masaüstünüzde açıq olan bütün aktiv pəncərələrin kiçik görüntüləri göstəriləcək (Mövcud pəncərələr). Ayrıca seçim edərək özünüz bir ekran görüntüsü çəkə bilərsiniz Ekran kəsmə (Ekran ucu).\nBu nümunədə Firefox brauzerindən pəncərəsi açıq olan bir şəkil seçdik. Rəsm dərhal sənəddə göründü və nişan açıldı Şəkil alətləri Şəklin daha da düzəldilməsinə ehtiyacınız olduqda (Çizimlərlə işlə).\nEkranın müəyyən bir sahəsinin ekran görüntüsünü almaq istəyirsinizsə, seçin Ekran kəsmə (Ekran ucu).\nEkran bir şəffaf bir dumanla örtüldükdə, şəkilə düşməli sahəni göstərin. Bunu etmək üçün sol siçan düyməsini basıb saxlayın və ekranın istədiyiniz sahəsini seçin.\nŞəkil dərhal Word sənədinə daxil olur və lazım olduqda onu düzəltməyə başlaya bilərsiniz.\nBu çox əlverişli xüsusiyyət sənədləri daha sürətli yaratmağa kömək edir. Artıq Microsoft Word üçün ekran görüntüləri yaratmaq üçün üçüncü tərəf proqramı satın almaq və qurmaq barədə düşünmək lazım deyil.\nCopyright 2021 \_ Hər şeyi necə edəcəyinizi İnternet jurnalı \_ Word 2010-da ekran görüntülərini necə çəkmək olar?


Vladimir Putinin xüsusi nümayəndəsi Tahir Salahovdan danışıb - Azinforum.az İnformasiya Portalı\nAna səhifə / Cəmiyyət / Vladimir Putinin xüsusi nümayəndəsi Tahir Salahovdan danışıb\nVladimir Putinin xüsusi nümayəndəsi Tahir Salahovdan danışıb\n“Tahir Salahovun vəfatı iki ölkənin incəsənəti və mədəniyyəti üçün böyük itkidir. O, bizim xalqlarımızı, dövlətlərimizi və mədəniyyət ənənəmizin geniş miqyaslı şəxsiyyət və yaradıcılıq adamı idi. Məsələ təkcə onun əsərlərində deyil, Tahir müəllimin dünyanı necə görməsindədir. Dünya onun üçün rəngarəng, müxtəlif, parlaq, heyrətamiz insanlarla və insan varlığının gözəllikləri ilə doludur”.\n“O zahirən sakit, çox dözümlü və nəzakətli insan idi. Onda hansısa Şərq alicənablığı vardı. Buna baxmayaraq, müasir sənət hərəkatını, müasir düşüncə hərəkatını son dərəcə həvəslə hiss etdi”, – o deyib.\nSənətşünas Tahir Salahovun yüksək peşəkarlığını xüsusi qeyd edib: “Nə vaxt ki, Abşeron ətrafında yaşayırsan, dünyanı başqa cür hiss edirsən. Səmanın başqa səviyyəsi, başqa rənglər, həyatın başqa ritmi. Tahir bütün bunları tamamilə heyranedici şəkildə ötürürdü. O, iki xalqın böyük oğlu idi”.\nÖncəki Güləşçimiz Avropa çempionu oldu\nNövbəti Naxçıvandakı təlimə kəşfiyyat və xüsusi təyinatlı bölmələr cəlb olundu – Video


Abbas Hüseynovun yenə “kars”a salındığı bildirilir - Meydan.TV\n2015-ci ilin noyabrında Nardaran əməliyyatında ilahiyyatçı Taleh Bağırzadə və digərlərilə birlikdə həbs olunan Abbas Hüseynovun ailə üzvləri bir aya yaxındır ki, onun haqqında heç bir məlumat ala bilmir. Bu barədə Meydan TV-yə danışan ailə üzvləri bildirib ki, sonuncu dəfə Abbas mayın əvvəlində evlə telefonla əlaqə saxlayıb. Həmin vaxt da onun durumunun yaxşı olmadığını hiss ediblər:\n“Qışqırıq səsi gəlirdi, belə başa düşdük ki, ona danışmağa imkan vermirlər. O vaxtdan bu yana zəng eləməyib. Sonra eşitdik ki, onu “karsa” salıblar. Səbəb isə Abbasın aclıq etməsi olub. Koronavirusa görə həbsxanaya sovqat buraxmırdılar, görüş qadağan edilmişdi. Məhbuslar müəssisədəki dükandan alıb yeyirdilər. Orada da məhsullar od qiymətinə idi, alıb yeyə bilmirdilər. Abbas deyirdi ki, necə olur, bizim ailəmizin gətirdiyi ərzaqda virus ola bilər, bu dükana gətiriləndə yoxdur? Məhbuslar ac qalırdı, alıb yeməyə pulları yox idi...”\nYaxınlarının sözlərinə görə, təxminən 15 gün əvvəl A.Hüseynovun aclıq aksiyası keçirməsi və buna görə cərimə kamerasına salınması xəbəri ictimailəşəndən sonra onu “kars”dan çıxarıblar. Ötən həftə həbs yerlərində sovqat qadağası aradan qalxandan sonra A.Hüseynovun yaxınlarından biri də 8 saylı cəzaçəkmə müəssisəsinə onun yanına gedib. Lakin ona deyilib ki, A.Hüseynov yenidən “kars”a salınıb.\n“Bu müqəddəs ay boyunca Abbası “kars”da saxladılar. Bu qədər insafsızlıq olmaz axı... Adamın “günahı” bu olub ki, məhbusların acından öldüyünü deyir, tədbir görülməsini istəyir. Bir aya yaxındır ondan xəbər yoxdur. Stressdən anası çox pis vəziyyətə düşüb. Ramazan bayramı günü nə qədər gözlədi ki, bəlkə həmin gün çıxarıb, evlə bir kəlmə danışmasına imkan verərlər, onu da eləmədilər. Günahsız adama 20 il veriblər, bununla da ürəkləri soyumayıb, belə zülm eləyirlər”.\nPenitensiar Xidmətin ictimaiyyətlə əlaqələr şöbəsinin rəisi Mehman Sadıqov bildirmişdi ki, A.Hüseynov aclıq etməsi barədə ərizə ilə müəssisə rəhbərliyinə müraciət etməyib. Məhbusların yeməklə bağlı problemlərinə gəlincə, M.Sadıqov deyir ki, onlara gündə üç dəfə kalorili yemək verilir. Müəssisənin daxilindəki dükanlarda qiymətlərin adi mağazalardan bir neçə dəfə baha olması haqda deyilənlər də həqiqətə uyğun deyil.\nA.Hüseynov “Müsəlman Birliyi” Hərəkatının üzvüdür. O, hərəkatın sədri T.Bağırzadə ilə birlikdə 20 il azadlıqdan məhrum edilib. Onlarla birlikdə mühakimə olunan digər şəxslərə isə 10 ildən 19 ilə qədər həbs cəzası verilib.\nNardaran hadisələri zamanı həbs olunanlar onlara qarşı irəli sürülmüş terrorçuluq, qanunsuz silah saxlama, dövlət çevrilişinə cəhd və s. ittihamların yalan olduğunu, həbs edilərkən işgəncələrə məruz qaldıqlarını bildiriblər.\nDaxili İşlər Nazirliyi isə işgəncə iddialarını təkzib edir.\nКороткие линки: http://mtv.re/exhep3


Qənirə Paşayeva afrikalı siyasətçilərə köçkün qadınlardan danışıb .\nMillət vəkili Qənirə Paşayeva Oxfam İnternational təşkilatının Uqandada icraçı direktoru Uinifred Byanyima, Uqanda, Kenya və Cənubi Afrika Respublikasının (CAR) tanınmış siyasətçiləri, QHT, KİV, təşkilat rəhbərləri və fəal qadınları ilə görüşüb.\nQ.Paşayeva görüşlər zamanı Azərbaycanda qadınların cəmiyyətdə rolunun artırılması istiqamətində görülən işlər, ölkəmizin Birinci vitse-prezidenti Mehriban Əliyeva başda olmaqla Azərbaycan qadınlarının cəmiyyətdə rolu barədə danışıb, Azərbaycan həqiqətləri ilə bağlı məlumatlar verib. Q.Paşayeva Oxfam İnternational təşkilatının Uqandada icraçı direktoru Uinifred Byanyima, Uqanda, Kenya və CAR-ın tanınmış siyasətçiləri, QHT, KİV, təşkilat rəhbərləri və fəal qadınlarına Ermənistanın işğal etdiyi Azərbaycan torpaqlarında törətdiyi vandalizm aktları ilə bağlı məlumatlar verib.\nDeputat onlara 1 milyon azərbaycanlının, yüz minlərlə azərbaycanlı qadının Ermənistanın işğalı nəticəsində öz yurd-yuvalarından qaçqın və məcburi köçkün düşməsi və onların fundamental insan haqlarının bu gün də Ermənistan tərəfindən pozulmaqda davam etməsi, rəsmi İrəvanın yüz minlərlə azərbaycanlı qaçqın və məcburi köçkünün 20 ildən artıqdır ki, öz ev-eşiyinə dönməsinə imkan verməməsi barədə ətraflı məlumatlar verib. O deyib ki, dünyanın harasında yaşamasından asılı olmayaraq bütün qadınlar, xüsusilə də beynəlxalq aləmdə nüfuzlu qadınlar Ermənistanın törətdiyi bu kimi vandalizm aktlarına, körpə uşaqları qətlə yetirməsinə, yüz minlərlə azərbaycanlı qadının Ermənistan tərəfindən pozulmaqda davam edən fundamental insan haqlarına laqeyd, seyrçi qalmamalı və buna qarşı öz etiraz səsini ucaltmalıdır.\nOxfam İnternational təşkilatının Uqandada icraçı direktoru Uinifred Byanyima, Uqanda, Kenya və CAR-ın tanınmış siyasətçiləri, QHT, KİV, təşkilat rəhbərləri və fəal qadınları da Azərbaycanla əməkdaşlığın, dostluğun inkişafına önəm verdiklərini deyərək münasibətlərin getdikcə inkişaf edəcəyinə inandıqlarını vurğulayıblar. Ölkələrimizin qadın siyasətçiləri, iş adamları, qeyri-hökumət, KİV nümayəndələri arasında münasibətlərin və qarşılıqlı səfərlərin vacibliyi, münasibətlərin, əməkdaşlığın inkişafı üçün böyük prespektivlər olduğunun vurğulandığı görüşlərdə ölkələrimiz arasında qarşılıqlı dəstəyin və əməkdaşlığın daha da sürətlənəcəyinə inam vurğulanıb.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Kvant fizikası, yaxud Nəsimini niyə soydular\nBir qədər göylərə, səmanın dərinliklərinə yüksəlib yaz xonçası kimi baharla çiçəkləyən dünyanı seyr edəndə ağlına qəribə sual gəlir ki, Nəsimi nə böyüklükdə idi ki, iki belə cahana sığmadığını kədərli bir misra ilə hayqırdı, “həqq mənəm” - dedi, edam ediləcəyini, dərisinin soyulacağını bilə-bilə inadından dönmədi.\nAmma Nəsimi istisna deyildi. Ümumiyyətlə, bəşəriyyət yaranışından dünyanı və kainatda öz missiyasını anlamağa məhkum edilib. Məhz bu iki əsas dəyər üstündə müxtəlif sivilizasiyalar minilliklərdir ki, elmin və fəlsəfənin insan missiyasına dair vacib suallarına cavab axtarır, kəşflər edir. Əməllərinin çəkisinə görə qövmlər qeyb olur, sivilizasiyalar Yer üzündən silinir və yeniləri ilə əvəz edilir. Hətta Yaradanın özü belə, elçilərini insanlara göndərir, Dərgahından düz yol göstərən səmavi kitabları nazil edir.\nSonuncu sivilizasiya antik dövrdən üzü bəri fəlsəfənin və elmin müxtəlif istiqamətlərini yenidən öyrənir, insanın öz daxili aləmi, ətrafı və kainatla əlaqələrini araşdırır, müəyyən qənaətlərə gələrək, suallara cavab tapır, təkərdən topa kimi çoxsaylı ixtiralar edir.\nSonuncu yüzillik isə bəşər tarixinə ağlasığmaz və dahiyanə kəşflərin uzun siyahısı ilə həkk olunaraq min illiklərin tapıntılarını dəyərdən salır. Nə baş verir? Niyə uzun əsrlər boyu bəşər övladının üzünə xəsis baxan kəşflərin qapısı qəfildən taybatay açılır?\nƏsrlər boyu əlimizdən tutan mövcud Nyuton fizikasının əsasən Yer kürəsi ilə bağlı olduğundan fəzavi sirlərin əksəriyyətinə cavab tapmaqda acizlik çəkir. Təşəbbüs yeni fizikanın əlinə keçir. Ötən əsrin əvvəlindən müxtəlif ölkələrdə alimlər kvant fizikasını kəşf edir, mikroaləmlə makroaləm arasında uyğunluqlara söykənən kvant mexanikasını, sahənin kvant nəzəriyyəsini üzə çıxarırlar. Beləliklə, kvant mexanikası, sahənin kvant nəzəriyyəsinin nüvə fizikası, elementar hissəciklərin fizikası, yüksək enerjilərin fizikası, statistik kvant fizikası, bərk cisimlərin kvant fizikası, kvant optikası kimi yeni elmlər inkişaf edir. Maks Plank, Albert Eynşteyn, Ervin Şreydinqer, Lui de Broyl, Pol Dirak, Nils Bor, Maks Born və onlarca digər alim bu elmin müxtəlif sahələrinə ciddi töhfələr verib, kainatın təsəvvür edilməsi mümkün olmayan sirlərini açıblar.\nYalnız 2016-cı ildə edilən bir neçə kəşfi nəzərdən keçirək. Zamanla məkanda cazibə dalğaları tapılır (bunun üzərində dünyanın 80-dən artıq elmi-tədqiqat institutu çalışır); yaxın ulduz sistemində Yerə bənzər səthində su olan ekzoplanet kəşf edilir; kvantomexaniki dolaşıqlıq; yeni optik qurğuların yaradılmasında inqilab edən möcüzəvi material və atom saatları kəşf edilir; Avstraliya alimləri kvant kompüterlərini, almanlar cəmi bir atomdan ibarət istilik mühərrikinin prototipini yaradırlar. Nəsə anladınızmı? Axı, necə ola bilər ki, cəmi bircə atom istilik mühərriki kimi işləyə bilsin? Belə mühərrikin gövdəsi, porşenləri, dirsəkli valını bircə atoma sığışdırmağa təxəyyülünüzün gücü çatarmı?\nAsan məsələ deyil! Sadəcə, dərk etmək lazımdır ki, artıq bizim sivilizasiya hələ insanların çoxunun dərk etməkdə çətinlik çəkdiyi yeni, kainatın sirlərinin aramsız və böyük sürətlə açıldığı eraya qədəm qoymuşdur. İndinin gəncləri ilə orta yaşlı nəsil arasında artıq 20 illik yox, əsrlərlə ölçülə bilən fərqlər mövcuddur.\nElmi tapıntılar artıq fərqli münasibətlər qurur, fərqli həyat tərzinə yollar açır. Bu kəşflərdən ən vacibini nəzərdən keçirək. İnsan genomunu özündə birləşdirən DNT molekullarında canlı orqanizmlərin böyüməsi, inkişafı və s. haqqında bütün bioloji informasiyalar kod şəklində yerləşir. Fərdin bütün hüceyrələrində (dırnaqdan, tükdən, sümükdən götürülən nümunələrdə) DNT quruluşu eynidir və nəsildən-nəslə ötürülmə qabiliyyətinə malikdir. İnsanın istənilən hüceyrəsində onun keçmişi, kökü, genetik yaddaşı ilə bağlı geniş və səlis məlumatlar mövcuddur. Bu kəşf öz növbəsində daha böyük ixtiralara qol-qanad verdi. Kiçik bir hüceyrədə nəhəng məlumatların yerləşməsinin tapılması böyük binaya sığmayan kitabxanaları bir çipsə yerləşdirməyə imkan verdi. İlk dəfə yaranan və bir neçə otağa sığmayan adi elektron hesablama cihazları ən mürəkkəb hesablamaları aparan kiçik kompüterlərə sığışdırıldı. İntellektual beyin yaradıldı. Yəni, kvant fizikası kainatın min illiklər boyu insanlara bağlı sirlərinin qapısını bəşəriyyətə taybatay açdı!\nArtıq daha nələrin kəşf ediləcəyinə biz yaşlılar heyrətləndiyimiz qədər də qorxuruq, ehtiyatlanırıq və vahimələnirik! Amma gənclər ehtiyatlanmaq əvəzinə, cəsarətlə bu kəşflərin dərinliyinə gedir, onların mahiyyətini anlamağa səy göstərir. Mikroaləmlə makroaləmi araşdıran tədqiqatçılar böyük qalaktikalarla kiçik bir hüceyrə arasında oxşar məqamları tapır, kainatla insan varlığı arasında bənzərliklərdən doğan kəşflərə qol-qanad verirlər. Bütün kəşflərin əmması onların Qərbdə elan olunması, orada tətbiq edilməsidir. Amma Çin milyarderi Cek Ma belə sayır ki, Qərb dəqiq elmlərin inkişafında irəli getsə də, Şərq müdrikliyi ilə öndədir və saysız hesabsız ideyaların sahibidir. Cekə görə, Şərq ideyası Qərbin dəqiq elmlərindən daha vacibdir, inkişaf üçün daha zəruridir.\nZahirən Qərb ölkələri elmi araşdırmaların, kəşflərin önündədir, dünyanın ən güclü elm ocaqları, tədqiqat mərkəzləri, böyük elmi laboratoriyalar Qərb ölkələrindədir. Amma elə amerikalı tədqiqatçılar belə hesab edir ki, dünyanın bütün ölkələrindən ağıl və intellektual mülkiyyət sahiblərinin inkişaf etmiş ölkələrə daşınması baş verir. Heç vaxt Şərqdən gedən alimlərin Qərbdə hansı kəşfləri etdiyini tam aydınlaşdıra bilməyəcəyik, çünkü bir çox hallarda bu ixtiralar pulla alınır, bir çox hallarda nəhəng şirkətlərin adına qeydiyyata salınır. Yalnız Azərbaycanın Lütfi Zadəsini yada salaq. Bir də bu yaxınlarda yağışdan enerji alan qubalı qızın ABŞ Prezidentinin qızının qəbul etməsini xatırlayaq. Bu bizdə rəğbət və fəxarət doğurur, lakin ABŞ aparacaq, ona şərait yaradacaq, kəşflərindən milyonlar qazanacaq! Ona görə də Qərb ölkələri mahiyyət etibarı ilə dünyanın intellektual mizan-tərəzisini pozur, digər ölkələrin intellektual bazarını talayır, dilənçi gününə qoyur.\nLakin bütün bunları bir kənara qoyub əsas mövzuya kvant fizikasının kəşflərə verdiyi təkanlara qayıdaq. NATO DNT ilə bağlı maraqlı bir təcrübə aparır. İnsanın DNT nümunəsi özündən 30, 50, 100 metr aralıda yerləşdirilir və adamın gərgin, əsəbi və sakit durumuna bu nümunələrin necə reaksiya verəcəyi yoxlanılır. Nəticələr gözlənilməz olur: nümunələrin hansı məsafədə yerləşməsindən aşılı olmayaraq onlar anındaca, işıq sürəti ilə təcrübədən keçirilən insanın əhvalına uyğun gələn quruluşu alırlar. Yəni, DNT 100 metr aralıda olsa da, onun sahibi ilə əlaqəsi kəsilmir. Yadıma şəkər xəstəliyindən ayağı kəsilən qohumumuzu yoluxmağımız düşür. Haran ağrıyır sualına cavab verəndə ayağı olmayan yeri göstərib gileyləndi ki, kəsilib atılan ayağının dizi və topuğu olan yerdəki ağrılar ona əzab verir, incidir. Belə çıxır ki, insanın hətta kəsilib atılan bədən üzvü ilə də əlaqəsi mövcuddur!\nAna övladının başına gələn faciəni dünyanın harasında olursa-olsun, anındaca hiss edir. Bir-birini həddən ziyadə çox sevənlər də yaxında və uzaqda olmalarından asılı olmayaraq sanki bir bədəndə yaşayırmış kimi eyni əhval-ruhiyyədə olurlar. Onlardan biri dünyasını dəyişəndə o birinin də yaşaması çox çətin olur.\nDNT ilə bağlı təcrübələrə NATO xitam versə də, alimlər araşdırmalarını sərbəst davam edir və DNT nümunələrini artıq insandan 350 milədək daha uzaq məsafələrə yerləşdirirlər. Nəticə dəyişmir! Məsafədən asılı olmayaraq insanın əhvalında baş verən istənilən dəyişikliyə uyğun DNT nümunələri işıq sürəti ilə dəyişirlər.\nBunun izahı varmı? Kvant fizikasının dalğa nəzəriyyəsinə görə bütün fiziki cisimlər insandan tutmuş, ağaca, daşa və hətta uzaq ulduzlaradək işıq sürəti ilə enerji dalğalandırır. Eyni zamanda, kainatda mövcud olan bütün cisimlərin insan qarışıq hamısının arasında sıx bir bağlılığın mövcudluğunu da elmin digər sahələri təsdiq edir. Yazının əvvəlində cahana sığmadığından gileylənən Nəsimini xatırlayaq. Kvant fizikası insanın ölçülərinin şüalandırdığı enerjinin çatdığı ünvana qədər böyük ola bildiyini deyir. Bizə sadəcə, Nəsimi dühası qarşısında baş əymək qalır.\nBütün səmavi kitabların və müasir elmlərin gəldiyi qənaət belədir ki, insanın da missiyası müsbət enerjini yaymaq, xeyirxah əməllərin sahibi olmaqdır. Əgər o, bu vəzifəni yerinə yetirmirsə, kainatın harmoniyasının əleyhinə gedirsə, cəzasız qalmır. Bəşər tarixində dünyanın dəfələrlə sulara qərq olması var. Kainatın bizə sirr kimi bağlı qalan qanunları bəşəriyyət yolunu azanda, kütləvi əxlaqsızlıqlar baş alanda, insani münasibətlər heyvani hisslərə, ehtirasa qurban veriləndə sular qəzəblənir, vulkanlar püskürür ləyaqətini itirən şəhərlər, qövmlər, sivilizasiyalar Yer üzündən silinir. Əxlaqsızlığın zirvəyə çatdığı Pompey şəhərini Vezuvi vulkanının necə məhv etməsini, Lut peyğəmbərin qövmünə və bir neçə il bundan əvvəl Hind okeanı sahillərindəki əxlaqsızlıq yuvaları çiçəkləyən yaşayış məskənlərinə okeanın qəzəblə kəsdiyi cəzaları yada salaq.\nTanrı insana kainatda ən müqəddəs vəzifəni ayırmışdır. Elm onu da sübut edir ki, insan nəinki öz həyatını yaxşılıqlara dəyişmək, həmçinin bütün kainata təsir etmək gücünə malikdir. Biz insanları dahilərə və sıravilərə bölürük. Amma elm insan beynində ideyalara, onların yaranmasına nəzarət edən ayrıca bir sahənin mövcud olmasını inkar edir. Belə çıxır ki, insanlara nə gəlirsə, nə verilirsə qeybdən gəlir. Yetər ki, sən aramsız olaraq Yaradandan istəməyi və arzun barədə düşünməyi bacarasan. Cəhdlərin mükafatsız qalmayacaq. Yəni, əsas ideyalarla bağlı məlumatlar insana kənardan - dini nöqteyi-nəzərdən izah etsək, Allahın dərgahından göndərilir.\nKvant fizikasının maraqlı bir cəhəti də odur ki, o, sanki elmlə mistika, kəşflərlə əfsanələr arasında bir körpüyə çevrilir. Tanrı bütün yaratdıqlarını “ol” deyərək sıfır boyda nöqtədən - yoxdan yaradıb. Amma o, insan üçün əziyyət çəkib, onu saxsı kimi səs verən palçıqdan yoğurub, öz nəfəsi ilə həyat verərək onu bütün yaratdıqlarından gözəl və mükəmməl yaradıb.\nMüqəddəs kitabımızda deyilir ki, Rəbbimiz bizə şah damarımızdan daha yaxındır. Həqiqətən də əgər Yaradan bizə nəfəsiylə həyat bəxş edibsə, vücudumuzda ondan nəsə qalmalıdır, onun ruhundan hopan kiçicik kvant dalğası boyda gözəgörünməz bir şey olmalıdır. Biz bunun nə demək olduğunu anlamalıyıq.\nTanrı kainatı, fəzaları yorulmadan, gileylənmədən təkbaşına idarə edir. O, heç zaman təkliyndən gileylənmir, amma insan təklikdən sıxılır, əzab çəkir. Yaradan təkliyinə güvənir, insan da təkliyinə möhtəşəm bir qüvvə kimi güvənərək işində, ailəsində, vətənində xarüqələr yaratmaq gücünə qadirdir. Biz elə bilirik ki, elə gördüyümüz boyda, gördüyümüz ölçüdəyik. Kvant fizikası isə bizim təbii ölçülərimizin dalğalarımızın yayıldığı sahə qədər olduğunu deyir. Bu nə qədər fantastik görünsə də, insanın fəzaların dərinliyindən güc almasını, dünya düzəninə təsir etməsini təsdiqləyən minlərlə fakt mövcuddur. İmadəddin Nəsimi isə bu gücə, tənhalığa güvənib yaşamağın əzəmətini əsrlər öncə hiss etmişdi. O, yalnız bir “məndə sığar ikən cahan, mən bu cahana sığmazam”, ya da ki, “məndə sığar iki cahan, mən bu cahana sığmazam” misrası ilə insanın intəhasız olmasını XIII əsrdə kəşf etmişdi. Böyük şair və mütəfəkkir “məndədir həqq, ən-əl həqq mənəm” deyəndə Allahı və onun böyüklüyünü inkar etmirdi. Əksinə, o, bununla Yaradanın bəşər övladına bəxş etdiyi qeyri-adi gücü və imkanları anladığını büruzə verirdi. Beləliklə, Yaradanın insanı necə mükəmməl və intəhasız yaratdığını dərk etdi və onu dərk etməyənlərin əlindən ölümü məhəbbətlə qəbul etdi.\nCəmiyyətin ən fəal qüvvəsi12:04 21.04.2018\nPaytaxt məktəblərində yeni dərs ilinə hazırlıq: təmir-tikinti işləri12:04 21.04.2018\nRobotlar Ayın səthindən Yer kürəsini müşahidə edəcək teleskoplar quraşdıracaq12:04 21.04.2018\nFərdi təhsil üzrə nümunəvi tədris planı təsdiqlənib12:04 21.04.2018\nYaqub Mahmudova həsr edilən növbəti kitab çap olunub12:04 21.04.2018\nQarabağ bölgəsində yeni arxeoloji abidələr aşkar edilib12:04 21.04.2018


Tofiq Yaqublu məhbəsə qaytarılmamalıydı\n02 May 2015 - 10:20\nTofiq Yaqublunun bir həftəlik yas iznindən sonra yenidən həbsxanaya qaytarılması xəbəri bəndənizi xeyli sarsıtdı. Açığı, mövcud hakimiyyətin hümanizminə inananlardan olmasam da, hər halda müsibətlər çəkmiş bir vətəndaşın övlad acısını öz doğma ocağında keçirməsinə bunca xəsisliklə yanaşılacağını da gözləmirdim. Bir həftə, bəlkə, yas mərasiminə gələn təziyyə ziyarətçilərini qarşılayıb yola salmaq üçün kifayət edə bilər. Fəqət övladını itirmiş bir atanın ailəsini ovundurmağa yetməz. Hökumət heç olmasa bu amili nəzərə almalıydı. üstəlik, Tofiq bəyin çəkdiyi cəza da ədalətli deyil. Onu iştirak etmədiyi bir əmələ görə həbsə atıblar.\nDüzünü desəm, Töfiq bəyin iştirak edib etməməyindən asılı olmayaraq, ittiham olunduğu əməlin hətta özünü belə cinayət hadisəsi saymaq çətindir. Gərçi, 2013-cü ilin Yanvar ayında soyuq qış gecəsinə cəhənnəm hərarəti gətirən İsmayıllı olayı bütün hallarda bir qiyam idi və dövlət iradəsinə qarşı qaldırılmış qiyam qanunən ağır cinayət hadisəsi sayılır. Buna baxmayaraq, hər qiyamı da dövlət dəyərlərinə qarşı həyata keçirilən siyasi aksiya saymaq olmaz. Həmin gün ismayıllılar dövlətə qarşı yox, onun adından rayonlarında at oynadan məmur özbaşınalığına qarşı ayaqlanmışdılar. Qiyamçıların əməlləri də qanun tərəfindən bu cür tövsif olunmalı; cinayət əməli kimi yox, əksinə, cinayət əməlinə qarşı ümumxalq reaksiyası kimi qiymətləndirilməli və məhkəmə də ictimai qınağa, reaksiyaya səbəb olan əməli mühakimə etməliydi. Nə yazıq ki, İsmayıllı cinayətinin qəbzi malı-mülkü talanan, özü min cür təhqirlərə məruz qalan sadə vətəndaşlara kəsildi. Cinayətin əsl törədiciləri isə, sadəcə, istefaya göndərildilər. ölkə başçısının təbiriylə desək, bu “qudurğançılıq” qarşılığında bu cəza “qudurğanların” saçını tumarlamaqdan başqa bir şey deyildi və digər məmurları “qudurğançılığa” həvəsləndirirdi.\nƏn dəhşətlisi isə odur ki, əvvəlcədən planlaşdırılmayan və illərlə yığılıb ani bir partlayışla nəticələnən qiyamda İsmayılla yaxından-uzaqdan əlaqəsi olmayanlar da “qurunun oduna yandılar”. Onlardan biri dəTofiq bəy idi. Heç olmasa, bu günahsızlığı nəzərə alınıb onun cəzasına xitam verilməli, ürəyi parçalanan ailəsini ovundurmasına şərait yaradılmalı idi.\nüstəlik, siyasi məhbuslarla bağlı ölkəmizə təzyiqlərin artdığı bir zamanda Tofiq bəyin azadlığa buraxılması yanğını qismən söndürmək effekti verər, Azərbaycan hakimiyyətinin, deyildiyi kimi, repressiv zor aparatı olmadığını təsdiqləyərdi. Dövlətimizin mənfi beynəlxalq imicinin formalaşdığı indiki çağda atılacaq bu hümanist addım təkcə hakimiyyətin beynəlxalq toplantılarda arqumentini gücləndirən fakt olaraq qalmaz, həm də əleyhimizə aparılan məkrli təbliğatların dəlilinə çevrilməzdi. Sirr deyil ki, Qarabağ ermənilərinin insan hüquqlarını əllərində rəhbər tutan üzdəniraq qonşularımız ölkəmizdə despot bir rejimin mövcudluğunu irəli sürür və öz xalqına acımayan iqtidarın onların başına nə oyun aça biləcəklərindən ehtiyatlandıqlarını dilə gətirirlər. ürəyi övlad itkisiylə yaralanmış günahsız bir atanın üzləşdiyi dramatik durum isə bu təbliğatın inandırıcılığını artırır. Sonra da öz bəsirətsiz siyasətlərinin ağır nəticələriylə qarşılaşan hakimiyyət günahı özündə yox, “ermənipərəstlər”in müdafiə etdiyi Azərbaycan müxalifətində görür.\nTofiq bəyin azadlığa buraxılması dövlətin uzunömürlülüyünü artıran ədalət və mərhəmət imicinin yaradılması üçün də vacib idi. İndiyə qədər mövcud olan bütün dövlətlər ictimai rəydə oturuşmuş bu imicin hesabına ayaqda durub və durmaqdadır. İstənilən toplum ağaların kərəminə, boyun əydiyi siyasi sistemlərin ədalətinə inandığı müddətcə itaətkar olur və onun uğrunda hər fədakarlığa getməkdən çəkinmir. Zor gücünə, dəyənək hesabına əldə saxlanılmağa çalışılan dövlətlərin əhalisi isə getdikcə siyasi iradədən uzaqlaşır, nəticədə ictimai şüurda dövlətə məhəbbətin yerini, xof və qorxu tutur. Qorxuyla idarə olunan cəmiyyətlər isə ya öz daxili etirazlarının sayəsində, ya da kənardan müdaxilələr hesabına bir gün mütləq çöküş prosesini yaşayır. Necə ki, tarixin ən böyük siyasət adamlarından hesab olunan Bismarkın bu barədə məşhur bir ifadəsi var-“Dəyənəklə hakimiyyət qura bilərsən, dəyənək üstündə oturmaq isə əsla mümkün deyil”.\nHesab edirəm ki, Azərbaycan dövlətçiliyi özünün quruculuq dövrünü artıq tamamlayıb; buna görə də dəyənəklə idarəçilik strategiyasını dəyişməli, xof və qorxu səltənətindən sevgi, mərhəmət və ədalət cənnətinə çevrilməlidir. Əks halda dəyənəklə idarəçilik metodu getdikcə ictimai ümidləri məhv edə və ciddi sosial narazılıqlarla nəticələnə bilər. Bu istiqamətdə atılacaq ən gözəl addım isə ədalətə olan inamın bərpasıdır. Tofiq Yaqublu və onun kimi çoxsaylı siyasi məhbusların ədalətsiz həbsinə xitam vermək isə ədalətə inamı və dövlətə ictimai rəğbəti artırardı.\nTofiq Yaqublu hər şeydən öncə öz vətəninə, el-obasına, dövlətçilik prinsiplərinə bağlı adamdır. Onun könüllü olaraq müdafiəsinə getdiyi Qarabağda göstərdiyi şücaətlər bu gün belə dillərdə əzbərdir. Son zamanlar sərhəddimizdə gərginliyin artığı bir şəraitdə Tofiq bəyin layiq olduğu azadlığına qovuşması insanlarda vətənpərvərlik ruhunun artırılmasına xidmət edərdi. Sabah əsgərliyə gedəcək oğullarımız fədakarlıqlarının nə zamansa qiymətləndiriləcəyinə inanar, beləcə onların döyüş ruhları artırılmış olardı.\nNə yazıq ki, yalnız mənim deyil, bəlkə də ictimaiyyətimizin əksər kəsiminin arzusuna çevrilən bu ümid Tofiq bəyin həbsxanadan bir həftəliyinə azadlığa buraxılmasıyla cücərdiyi kimi, onun yenidən zindana salınmasıyla da soldu. Könül istərdi ki, Azərbaycan hakimiyyəti heç olmasa bundan sonra daha dərin düşünəcək və ən doğru addımı atacaq.


Geyimdə müxtəlif ləkələrdən qurtulmaq üsülları -QREAT.AZ\nMaraqlı Məsləhətlər » Maraqli Məsləhətlər » Geyimdə müxtəlif ləkələrdən qurtulmaq üsülları\nQanı yumaq üçün, növbətini edin: qurumuş ləkəni soyuq suyla isladın, sonra ammonyayın məhlulunun köməyi ilə əl ilə sürtün və həminki soyuq suyla. Təmizləyən vasitəylə yuyun və yuyucu maşına atın.\nŞotkanı götür və palçığın üst qatını təmizlə. İlıq suyun qarışığında geyimi islat, qab-qacağın və ağ sirkənin yuması üçün vasitələr. İlıq suda yaxala. İzlər qaldı? Çirkləndirilmiş yerləri spirtlə pambıqla sürt, daha bir yaxalama və yuyucu maşına at.\nBir az ləkəni ilıq suyla ov və duzu nəm səthinə vur. O mayeni mənimsəyəcək. Sonra, isti suda yaxala və maşında yu. Kömək etmədi? Ləkəni sirkəylə və isti suyla silməyə cəhd et.\nİlıq suyla stəkana bir az naşatır spirti əlavə edin, ora tənzifi salın və otu cəsarətlə silin. Sonra ləkəni qənaətli sabunla sabunlayın və bir saat dincəlməyə imkan verin. Yuyucu maşında sonda yuyun.\nİlk növbədə, çirkləndirilmiş sahəni toz soranla təmizlə. Bu duzun xarici qatını uzaqlaşdıracaq. Quru dəsmalla islatma prosedurunu növbələnərək bir neçə dəfə yeri ilıq suyla sil. Ləkə getdi, indi yeri suyun və sirkənin bərabər qarışığıyla sil, yenə qurut.\nKompleksi yuyucu maşınla qurtarıb onu hər şeydən daha sadə sirkənin və isti suyun qarışığıyla təmizləməkdir.\nGeyimi tərs üzünə çevirin və batırılmış sahəyə soyuq suyu buraxacaqsınız. Qab-qacağın yuması üçün soyuq suda və mayedə isladın — 10-dəqiqə, çox deyil. Ağ sirkəylə tənziflərin ləkələri dəqiq islatın. Ona qədər bütün prosesi təkrarlayın, necə ləkə yox olmayacaq.\nTarix: 2017 sen 20 Teqlər: Maraqli, Meslehetler\tBaxılıb: 538


qadin dunyasi kulinariya\nBakı Nəqliyyat Agentliyi (BNA) Bakı Şəhər Baş Polis İdarəsinin Dövlət Yol Polisi İdarəsi ilə birgə paytaxtın inzibati ərazisində minik avtomobili ilə taksi xidməti göstərən fiziki və hüquqi şəxslər üçün maarifləndirici tədbi\nÜrək bulanması insanları narahat edən bir problemdir. xəbər verir ki, təbii üsullarla bu problemdən xilas olmaq olar. Ürək bulanması artan insanların 1-2 ədəd nanə yarpağı çeynəməsi ya da nanə çayı içməsi bulantının qarşısın\nVərəmə qarşı peyvənd vurulan ölkələrdə koronavirusdan ölüm digər ölkələrə nisbətən 6 qat daha azdır. xəbər verir ki, Con Hopkins Universiteti Blumberq Xalq Təbabəti Məktəbinin araşdırmaçılarının yeni analizlərində bu nəticəy\nSaçlarınızı gurlaşdırmağın ən düzgün yolları...\nSaçlarınız nazik və həcmsiz ola bilər. Amma belə saçlarınıza təbii və düzgün şəkildə qulluq etdiyiniz zaman onlara qalınlıq, həcm qazandıra bilərsiniz. Bunun üçün düzgün qulluq vasitələrini və şampunu seçmək lazımdır. Gəli\nDUZ+QARA İSTİOT+LİMON: 9 XƏSTƏLİYİN ƏN GÜCLÜ MÜALİCƏSİ!\nBoğazı müalicə etmək üçün; Bir limonun suyu, bir çimdik duz və istiot ehtiyacınız olacaq inqrediyentlərdir. Bunların üçünü qarışdırıb, çalxalayın. Həmçinin soyuq sirkə ilə də boğaz iltihabını ortadan qaldıra bilərsiniz. Ö\nBakıda 18 yaşlı Rusiya vətəndaşı zorlanıb. Ötən bazar Yasamal Rayon Polis şöbəsniə növbəti zorlanma haqda məlumat daxil olub. -in Sputnik az.saytına istinadən verdiyi məlumatda bildirilir ki, bu barədə Yasamal Polis bölməsinmdə\nqadin dunyasi kulinariya melumatlari 2020, qadin dunyasi kulinariya haqqinda melumat , qadin dunyasi kulinariya xeberleri, qadin dunyasi kulinariya haqqinda ətraflı xanim.az saytında öyrənə bilərsiz\nsonxeber.az sonxeberler.az qadin dunyasi adlarin menasi toy makiyajlari qara tutun faydalari uzun saclarin yigilmasi soyuqdəymə veten haqqinda atalar sozu kosmetika terezi burci sağlamlığa aid atalar sözləri